Sihuru veringe live event..!\nސިހުރިވެރިން ގެ ލައިވް އިވެންޓެއް ، ނުވަތަ ކޯސް ، ނުވަތަ ކޯސް ޕިރިމިޔަރ ކުރުމުގެ ، ހަފްލާ ، އީދު ދުވަހު ފެށި ވާހަކަ ބުނުމުން ، ދިވެހިރާއްޖޭގެ ގިނަބަޔަކަށް ހައިރާން ކަމެއް ލިބިދާނެއެވެ. ނަމަވެސް މިކަންކަން ލޮލުން ފެނި ކަންފަތައް އަޑު އިވުނު ބަޔަކަށް އެއީ ހަމަ ޔަގީނުން ވެސް ވީކަމެއް ކަން އެގޭނެއެވެ. މިކަން ހިގައިފާނެކަމަށް ސިހުރުވެރިންގެ އިދާރާތަކުން މާ ކުރިންވެސް ގަބޫލު ކުރެވިފައި ހުރެދާނެއެވެ. ސަބަބު ތަކެއް ވެސް ނެތިއެއް ނޫނެވެ. އެބައި މީހުންގެ އުންމީދަކީވެސް އެބައިމީހުންނަށް ސިހުރުގެ ގޮވެލިފަތި ނުކިޔޭ ހާލަތައް ދިއުމުން ޖިންނި ޝައިތާނުންގެ ކިބައިން ދިމާވެދާނެ ދުއްތުރާތަކައް ތައްޔާރު ކުރާނެ ދިފާއީ މިސައިލް ތަކެއް ބޭނުން ވާނެކަމަށް އެއުރެ މެން ސިހުރުވެރިން ގަބޫލު ކުރަމުން އައީ އެއުރެންގެ އަގީދާގެ ބަލިކަށިކަމާއި ޖިންނިޝައިތާތުން ނަށް ބަރޯސާ ވާލެއް ބޮޑުކަމުން ނެވެ. އަދި ކާބަފައިން ގެ ޒަމާނުއްސުރެ ވާރުތަވެފައވާ ކަމަކަށް ވެސް ވެދާނެއެވެ.\nބުނެވޭ ގޮތުގައި މިބައި މީހުންގެ ތެރެއިން ވަރަށް ނުރަށްކާތެރި ބަޔަކުވެސް އުޅެއެވެ. ޔައުނީ މިބަމީހުން ވަނީ އިރުތީ ފަރާތަށް ، އެނބުރި ގަބުރު ކޮނެ ޖިންނިޔަށް މިނި ކިރު ނުވަތަ ލޭބޯން ދީފައެެވެ. އަދި އެތަކެއް ބަޔެއް ގެ ދިރިއުޅުން ދިވެހި ހަވާދު ގަނޑެއް ހެން ފުޑާލާ ހިމުން ކޮށްލާ ބިމުގެ ވެއްޔާ އެއް ކޮށް ފައެވެ. ވީމާ މިބައި މީހުން ނަށް ދުނިޔޭގެ ދިރިއުޅުމާކީ މާ އަގުހުރި އެއްޗަކަށް ވުމުން މިކަމުގައި ސަލާމަތު ގެ އައްސޭރިޔަކައް ދެވޭނީ ކިހިނެއް ކަން ވަނީ ވަރަށް ބޮޑަށް އޮޅިފައެވެ. އަދި މަގުފުރެދި އިތުރަށް ބަޔަކު މަގު ފުރެއްދުމަކީ މިބައިމީހުން ކޮންމެހެންވެސް ކުރަން ޖެހިފައި ވާކަމަކަށްވެ ދިފާއީ މިސައިލް ތަައް ފަރުމާ ކުރުމުގެ މަސައްކަތް ފެށި ދުވަހަކީ މިބައި މީހުންގެ ވެރި ޝައިތާނާގެ ވަސްވާހުގެ ތެރެއިން ޖެހި ރަމަލުތަ ކާއި ބެލި ފާލުތަކާއި ކުރެހި އަކަތަކާއި ތަރިތަކަށް ބެލުމަށް ފަހު ލިބުނު ސާއަތެއް ކަމަށް މިބައި މީހުންގެ ތެރެއިން ބަޔަކު ބުނެ އުޅުނުއެެވެ.\nއެންމެ ފުރަތަމަ ސިހުރުގެ ކަންތައްތައް ދަސްކުރާ ދެމީހަކު އެކުވެގެން ޒުވާން ކުދިން ތަކެއްގެ ޖަޒުބާތު އާ ކުޅެލުމަށް ފަހުު ފިތުނަ ފަސާދާގެ ރޮގު ދަމާލިއެވެ. ބައި ބައިވުމާއެކު އެއީ ތިމާމެންގެ ވެސް ހަރުމުދާ ކަމަށް ވިސް ނައިދިނެވެ. ދެން ވަންކަން ކުރި ވިއެވެ، ( ބަޔަކަށް ނޭގޭ ގޮތަށް ބަޔެއްގެ މުދާ ސިއްރުން ނެގިޔެވެ. ) ދެން ޝައިތާނާ އެންމެބޮޑަށް މީހުންގެ ސިކުޑިޔަށް ވައްދައިދޭ ކަންކަން މިބައި މީހުންގެ ކިބައިން ވެސް ފެނި އަޑު އިވުނެވެ.\nބޮޑާވެރިކަމާއި ކިބުރު ވެރިކަން ތިމާމެން ނޫނީ އެހެން ބަޔަކަށް ތިމާމެން ނާ ނުލާ ނުވާނޭ ކަމަށް ކުންހީތަކެން ކުރި އެވެ. ރަށުގައި އުޅިނު ޓީމެއްގެ ލޯގޯއިން ކައްބޮލެއް ސިހުރުވެރި ކަށްބޮލަކަށް ބަދަލު ކުރީ އެލޯގޯ ފަރުމާ ކުރީ ސިހުރުވެރިން ނާ ލޭގެ ގޮތުން ގާތް އަދި މިހާރު ސިހުރު ވެރިކަން ދަސްވެނި ވަމުން ދާ ކުއްޖެކެވެ. އަދި ދިފާއީ މިސައިލު އެކޭ ބުނުމަކުން ގޯހަކަށްވެސްް ނުވާނެއެވެ. އަދި މިދެމިސައިލް ގެ އަންޑަ ގުރައުންޑް އެޖެންޑް އެއް ވާކަން މިޒުވާނުން ކޮޅަށް އަދި ސިހުރިވެރި ފާސިގުން ނަށް ރޭކާވެސް ނުލާކަން ދިރާސާއިން ދައްކައެވެ. ސިޔާގޮތާއި ބިޒްނަސް މީހުން އެތަނަށް އެއްކޮށް ޖަމާކުރިމާއި ދެން ކުރައްް ވަމުންއައި ކަންނަން އީދަށް ރަށް ދިޔާބޭފުޅުންނަށް ފެނިލައް ވާނެއެވެ. މިހާތަނަށް ރަށުގައި ހިގި ރަތް ކުލައިން ފެތުރިގެން ދިޔަ ގެއްލުން ބޮޑު ދެހާދިސާ އިއްތިފާގުން ވިޔަސް އިޝާރާތް ކުރަނީ ކޮނަބަޔަކަ ކަން ގިނަމީހުން ނަކަށް އޮޅިފައެއް ނުވެނެވެ.\nދޯނި ފަހަރު ވަލުގައި ފައިޖައްސައިގެން އަދި އެހެލައިފައި ހުންނަ ދޯނިފަހަރުގައި ވަޅިޖައްސައި ގެން ކުރަމުން އައި ކަންތައް ތަކަކީ ރަށުމީހުން ނަށާއި އޮޑިވެރިން ނަށް އާކަމަކަށް ނުވެއެވެ. އާކަމަކަށް މިވީ މިފޯސް އާގުޅުނު މީހުން ނެވެ. މިފަހަރެވެ. މިއީދެވެ.\nދީނިގޮތުން ބަލާއިރު ބައިބައިވުން ފިތުނަ ފަސާދަކުރުން ކީއްކުރަން އެފަދަކަން ކަމަށް މަގުފައިވާ ކަންކަން ކުރުން ވެސް އެއީ އިސްލާމް ދީނުގައި ކޮންކަހަލަ ކަމެއްކަން ރަށުމީނުނަށް ވަރަށް ރަގަޅަށް އެގޭނެ ކަމާމެދު ޝަައްކެއް ނުކުރަމެވެ. ރަށުމީހުންނަށް ޖެއްސުން ކުރުމާއި އުނދަގޫ ކުރުމުގެ ބޮޅުތަކެއް ވެސް މިބައި މީހުންގެ ކަރުގައި އެޅިފައި ވެއެވެ.\nމީދަލާ ބުޅާ ރަށުން ހުސް ކުރުމަށް ބަޔަކު ބުރަ މަސައްކަތް ކުރި އިރު މި މީހުން ބުރަކޮށް އުޅުއްވީ ބުޅަލާއި މީދަލާއި ވާ ރަށުގައި އާލާ ކުރެވޭތޯ އެވެ. މިކަމުގައި ބޭނުން ވާ ސާމާނާޢި ކޮށިތަަކުން އެބައިމީހުންގެ ސަހަރު ފަޅުފިލިވަމުން ދިޔައެވެ. ފަހަރުގައި މިބައިމީހުންނީ ތިމާވެށީގެ ބައްޕަގެ ސަޕޯޓަރުން ނަށް ވުމީ ގާތްކަމަކެވެ.\nކޮންމެ ފަހަރަކު މިބައި މީހުންގެ ޓީމުތައް ވަރުގަދަ ވިޔަސް މިހަފަރު ކަންތައްތަށް ދިޔައީ ވަރަށް ދެރަކޮށެވެ. އެންމެ ދައްކޮށް 10000 ރުފިޔާ އަށް ވެސް މިބައިމީހުންގެ ޓީމްއާއި ގުޅެން މީހުން ބޭނުން ނުވީ ހަމަ އެއްވެސް ސަބަބެއް ނެތިއެއް ނޫނެކޭ ބުނެވޭކަށް ނެތެެވެ. ފޯނުކޮށް ނުވިތާކަށް ހުރިތަނަކަށް ގޮސް ނެތިނުބައި ކިޔުމާއި ފުރައްސާރަ ކުރުން ސިހުރިވެރިން ގެ ލައިވް އިވެންޓާ ޖެހެން ދެން ކުރިޔަށް ދިޔައެވެ. މިފަދަ ކަންކަން ކުރިމީހުން ނިދިން ހޭލާ އިސްލާމު ދީނުގެ ސާފުސީދާ މަގުން ހިގުމުން ކިޔާނެ އެއްވެސް އެއްޗެއް ނޯނާނެއެވެ.\n(ނޯޓް- މިއީ ހިތާދޫ އޮންލައިންގެ ކިޔުންތެރިއަކު ފޮނުވާފައިވާ ލިޔުމެކެވެެ.)


5 rashehge dhandugai sub base hadha MVR 6.4 million | Mihaaru\nދަނޑުގެ ސަބް ބޭސް ހެދުމުގެ މަސައްކަތް ހަވާލުކުރުމަށްފަހު ފޮޓޯއަކަށް ހުއްޓިލައިގެން.- ފޮޓޯ: ޔޫތު މިނިސްޓްރީ\nފަސް ރަށެއްގެ ދަނޑުގެ ސަބް ބޭސް ހަދަން 6.4 މިލިއަން ރުފިޔާ\n30 އޮކްޓޯބަރ 2019 - 16:584comments\nފަސް ރަށެއްގެ ފުޓްބޯޅަ ދަނޑުގެ ސަބް ބޭސް ހަދަން ގާތްގަނޑަކަށް 6.4 މިލިއަން ރުފިޔާ އަށް ކުންފުނިތަކަކާ މިއަދު ހަވާލުކޮށްފި އެވެ.\nޔޫތު މިނިސްޓްރީގައި ބޭއްވި ރަސްމިއްޔާތުގައި، ހދ. ކުޅުދުއްފުށި، ހދ. ނެއްލައިދޫ، ހދ. ހަނިމާދޫ، ހދ. ނޮޅިވަރަމްގެ އިތުރުން ނ. ކުޑަފަރީގެ މަސައްކަތުގެ އެއްބަސްވުމުގައި ސޮއިކުރެއްވީ، އެ މިނިސްޓްރީގެ ސްޓޭޓް މިނިސްޓަރު އަސްއަދު އަލީ އެވެ.\nކުޅުދުފުއްށީ ދަނޑުގެ ސަބް ބޭސް މަސައްކަތް 1.3 މިލިއަން ރުފިޔާ އަށް ހަވާލުކުރީ އާރުކޭއެލް ގްރޫޕަށެވެ. އޭގެ އިތުރުން ނޮޅިވަރަމާއި ހަނިމާދޫ ދަނޑުގެ މަސައްކަތް ވެސް، ހަމަ އެ އަގަށް ހަވާލުކުރީ އާރުކޭއެލް ގްރޫޕަށެވެ.\nނެއްލައިދޫ ދަނޑުގެ ސަބް ބޭސް މަސައްކަތް 1.1 މިލިއަން ރުފިޔާ އަދި ކުޑަފަރީ ދަނޑުގެ ސަބް ބޭސް މަސައްކަތް 1.1 މިލިއަން ރުފިޔާއަށް ހަވާލުކުރީ ވެސް ފްލެކްސް އިންކް ކުންފުންޏާ އެވެ.\nއެ ދަނޑުތައް ހަވާލުކުރީ 30 ދުވަހުގެ ތެރޭގައި މަސައްކަތް ނިންމާގޮތަށެވެ.\nމި ދަނޑުތަކާއެކު މިހާތަނަށް މިނިސްޓްރީން ވަނީ ޖުމްލަ 19 ދަނޑެއްގެ ސަބް ބޭސް މަސައްކަތް ހަވާލުކޮށްފައެވެ. މި ދަނޑުތަކުގެ ސަބް ބޭސް މަސައްކަތް ނިމުނުހާ އަވަހަށް ދަނޑުތަކުގައި ޓާފް އެޅުމުގެ މަސައްކަތް ފެށޭނެ ކަމަށް ބުންޏެވެ.\nއިތުރު ލިޔުންތައް ފުޓްބޯޅަ ޔޫތު މިނިސްޓްރީ


Loabiveriyaa Maraalumah Fahu Meri Goiy Bayaan Koh Lava Eh Kiyumun Hayyaru Koffi! - Vaguthu\nލޯބިވެރިޔާ މަރާލުމަށް ފަހު މެރި ގޮތް ބަޔާންކޮށް ލަވައެއް ކިޔުމުން ހައްޔަރު ކޮށްފި!\nރޮބާޓް ކެމޯ އާއި އެމަންޑާ\nއެމެރިކާގެ ލޮސް އެންޖެލެސްގައި ފިރިހެނަކު އޭނާގެ ލޯބިވެރިޔާ މަރާލުމަށް ފަހު އެކަން ކުރިގޮތް ބަޔާންކޮށް ލަވައެއް ކިޔުމުން އޭނާ ހައްޔަރު ކޮށްފިއެވެ.\nއުމުރުން 27 އަހަރުގެ ރޮބާޓް އެންތަނީ ކެމޯ އޭނާގެ ލޯބިވެރިޔާ، އަމާންޑާ ކަސްޓާ ވީނުވީއެއް ނޭނގި ގެއްލުނު ރޭ ވަނީ ލަވަ ކިޔާ ތަނަކަށް ގޮސް މައިކް ނަގައި އޭނާގެ ލޯބިވެރިޔާ މަރާލާފައިވާ ކަމަށާއި އަދި އޭނާ ވަޅުލާފައި ވާކަމަށްވެސް ބުނެފައެވެ. ކެމޯ މިހެން ބުނެ ލަވަ ކިޔުމުން އެތަނުގައި ތިބި މީހުންނަށް ހައިރާން ކަމެއް ލިބިގެން ގޮސްފައި ވާއިރު، މި ވީޑިއޯ މީސް މީޑިއާގައި ވައިރަލްވެ، ފުލުހުންނާއި ހަމައަށް މައްސަލަ ދިއުމުން ފުލުހުން ވަނީ މައްސަލަ ތަހުގީގު ކުރަން ފަށާފައެވެ.\nރޮބާޓް ކެމޯ އޭނާގެ ލޯބިވެރިޔާ މަރާލިގޮތް ބަޔާން ކޮށް ލަވަ ކިޔަނީ\nފުލުހުން ބުނެފައިވާ ގޮތުގައި ކެމޯ އޭނާގެ ލޯބިވެރިޔާގެ ހަށިގަނޑު ނަގައިގެން އޭނާ ކާރުގެ ޑިކީ އަށް އެރުވި މަންޒަރު އެމަންޑާގެ އަވަށްޓެރި އަކަށް ފެނިފައިވާ ކަމަށާއި އަދި އަމަންޑާގެ ގެއިން ލޭގެ އިތުރުން އުދައްޔެއް ފެނިފައި ވާއިރު، އޭނާގެ ކާރު ތެރޭގައިވެސް އަމަންޑާގެ ލޭ ވަނީ ފެނިފައެވެ.\nމީޑިއާ ރިޕޯޓްތައް ބުނާގޮތުން ކެމޯ އަމާންޑާ އަށް އަނިޔާ ކުރާ ކަމުން މިއަހަރުގެ ފެބްރުއަރީ މަހު އަމަންޑާ ވަނީ ކެމޯ އަށް އޭނާ އާއި ކައިރި ނުވެވޭ ގޮތަށް ކޯޓު އަމުރެއްވެސް ހޯދާފައެވެ. ނަމަވެސް، މިދެމީހުން ރުޅިވެފައެއް ނުވެއެވެ. ކެމޯ އޭނާގެ ލޯބިވެރިޔާ ބަޔާންކޮށް ލަވަކިޔަމުން ހަޑިހުތުރު ބަސްތައްވެސް ބޭނުން ކޮށްފައި ވާއިރު އަމަންޑާގެ ހަށިގަނޑު އަދިވެސް ފެނިފައެއް ނުވެއެވެ. ނަމަވެސް ފުލުހުން މިހާރު ވަނީ ކެމޯ އާއި ދެކޮޅަށް މީހަކު މަރާލި ކަމުގެ ކުށުގެ ދައުވާ އުފުލާފައެވެ.\nރޮބާޓް ކެމޯ ހައްޔަރު ކޮށްގެން ފުލުހުން ގެންދަނީ\nއެންމެ ފަހުގެ ދިރާސާތައް ދައްކާ ގޮތުން އެމެރިކާގައި ކޮންމެ ދުވަހަކުވެސް މަދުވެގެން 48 ވަރަކަށް މީހުން އެކި ގޮތްގޮތައް މަރާލައެވެ.\nސެޕްޓެމްބަރު 6, 2019 23:07\nރާއްޖޭގަވެސް އިސްލާމީ ޝަރީޢަތުގެ ބަދަލުގައި ތަފާތު ގާނޫނުތައް ހިންގޭތޯ އެބަލަނީ، ދިވެހިންނަށް ވުރެ މާކުރިން އެމެރިކާއިން ވަނީ އިސްލާމީ ޝަރީޢަތުގެ ބަދަލުގައި ގާނޫނުތައް ވަރަށް ބޮޑަށް ތަންފީޛުކުރަން ފަށާފައެވެ، ދުވަހެއް ދުވަހަކަށް މަރާލެވޭ މީހުން މަދެއް ނުވޭ، އެކަމު ގިނަވަނީ، ދީނުގައި ވަކިގޮތަކަށް ވަކި ކަމެއް ކުރަން އެންގުމުން އެގޮަތަކަށް އެކަމެއް ކުރަން ޖެހޭ. މަރުވި މީހާގެ ވާރުތަވެރިން މައާފުކޮއްފިނަމަ މާފުކުރެވިދާނެ.\nތަަރައްގީ އާއި ތަހުޒީބު\nސެޕްޓެމްބަރު 7, 2019 10:47\nއެންމެ ފަހުގެ ދިރާސާތައް ދައްކާ ގޮތުން އެމެރިކާގައި ކޮންމެ ދުވަހަކުވެސް މަދުވެގެން 48 ވަރަކަށް މީހުން އެކި ގޮތްގޮތައް މަރާލައެވެ. އަދި ކޮންމެ މިނެޓަކު އެތައް ރޭޕެއް ވެސް އަންހެނުންނާއި ދެކޮޅަށް އެމެރިކާގައި ހިނގާ. ތަހުޒީބާއި ތަމައްދުންގެ އެންމެ ކުރީގައި. ހާދަ ފުރިހަމަ ޝަރުޢީ އަދި އިޖުތިމާޢީ ނިޒާމެކޭދޯ އެންމެ ކުރިއަރާފައިވާ ގައުމުގައި މިއޮންނަނީ.


Medianet 52,000 rufiyaa in joorimanaa koffi | Mihaaru\nމީޑިއާނެޓުގެ ކަސްޓަމާ ސާވިސް ސެންޓަރު: އެ ކުންފުނިން ގަވައިދާ ހިލާފުވުމުން ވަނީ ޖޫރިމަނާކޮށްފައި.\nހުއްދަ ދިން ގޮތާ ޚިލާފަށް ޕެކޭޖަކަށް ބަދަލު ގެނައުމުން މީޑިއާ ނެޓް 52،000ރ. އިން ޖޫރިމަނާކޮށްފި\n21 ޖޫން 2018 - 18:12 21 comments\nކޭބަލް ޓީވީގެ ހިދުމަތްދޭ މީޑިއާނެޓަށް ބްރޯޑްކާސްޓިން ކޮމިޝަނުން ފާސްކޮށްދީފައިވާ ގޮތާ ޚިލާފަށް ޕެކޭޖަކަށް ބަދަލު ގެނެސްގެން ދޫކޮށްފައި ވާތީ 52،000ރ. އިން ޖޫރިމަނާކޮށްފި އެވެ.\nބްރޯޑްކާސްޓިން ކޮމިޝަނުން ބުނީ މީޑިއާނެޓު ޖޫރިމަނާކުރީ އެ ކުންފުންޏަށް ފާސްކޮށްދީފައިވާ "ހިޓްސް" ޕެކޭޖާއި މީޑިއާ ނެޓުން ދޭ ރީބްރޯޑްކާސްޓްކުރުމުގެ ހިދުމަތުގައި ހިމަނާފައިވާ "ހިޓްސް" ޕެކޭޖުގެ ޗެނަލްތަކުގައި ތަފާތުތަކެއް ހުރުމުން ކަމަށެވެ.\nބްރޯޑްކާސްޓިން ކޮމިޝަނުން ބުނީ އެ ކޮމިޝަނުން ފާސްކޮށްދީފައިވާ "މީޑިއާ ނެޓް ހިޓްސް ޕެކޭޖް" ގައި ހިމެނޭ އަސާސީ ޕެކޭޖަށް ތިން ފަހަރެއްގެ މަތިން ކޮމިޝަނަށް އެންގުމަކާ ނުލައި އުނިއިތުރު ގެނެސްފައިވާ ކަމަށެވެ. އެހެންވެ ކޮމިޝަނަށް އެންގުމަކާ ނުލައި އަސާސީ ޕެކޭޖަށް ބަދަލުގެނެސްފައިވާ ކޮންމެ ފަހަރަކަށް 2,000ރ ގެ މަގުން، ތިން ފަހަރަށް ވަނީ ޖޫރިމަނާކޮށްފަ އެވެ. އަދި އެ ކުންފުނިން ރީބްރޯޑްކާސްޓްކުރުމުގެ ހައްގު ލިބިފައިނުވާ 23 ޗެނަލް ހިމަނައިގެން "މީޑީއާ ނެޓް ހިޓްސް ޕެކޭޖް" ގެ ހިދުމަތް ދީފައިވާ ކަމަށް ވެސް ކޮމިޝަނުން ބުންޏެވެ.\nރީބްރޯޑްކާސްޓްކުރުމުގެ ހައްގު ނުހޯދައި ދައްކާފައިވާ ކޮންމެ ޗެނަލަކަށް 2,000ރ. މަގުން 23 ޗެނަލަށް، ޖުމްލަ 46,000ރ. އިން މީޑިއާނެޓް ޖުރިމަނާކޮށް، ޖޫރިމަނާ ފައިސާއަށްވާ 52,000ރ. މިއަދުން ފެށިގެން 30 ދުވަހުގެ ތެރޭގައި ކޮމިޝަނަށް ދެއްކުމަށް ވަނީ އަންގައިފަ އެވެ.\nއިތުރު ލިޔުންތައް ކޭބަލް ޓީވީ މޯލްޑިވްސް ބްރޯޑްކާސްޓިން ކޮމިޝަން މީޑިއާ ނެޓް\nކޭބަލް ޓީވީ ވެސް އާ ގާނޫނަށް ފެތޭތަ؟


Hiyaanaathuge thuhumathu Ziyath ah nukuraa kamah bune bahuseh\nހިޔާނާތުގެ ތުހުމަތު ޒިޔަތަށް ނުކުރާ ކަމަށް ބުނެ ބަހުސެއް\nއެމްއެމްޕީއާރްސީގެ ކުރީގެ އެމްޑީ ޒިޔަތު: އޭނާއަށް ތަހުގީގުގައި ހިޔާނާތުގެ ތުހުމަތު ނުކުރާ ކަމަށް ވަކީލުން ވިދާޅުވި - އަހުމަދު ޝުރާއު | އަވަސް\nއެމްއެމްޕީއާރްސީގެ ކުރީގެ އެމްޑީ އަބްދުﷲ ޒިޔަތުގެ މައްޗަށް މިހާރު ކުރިއަށްދާ އެމްއެމްޕީއާރްސީގެ ހިޔާނާތާ ގުޅޭ މައްސަލަތަކުގެ ތަހުގީގުގައި އޭނާއަށް ހިޔާނާތްވުމުގެ ކުށުގެ ތުހުމަތު ކޮށްފައިނުވާ ކަމަށް ވިދާޅުވެ، ދައުވާތައް ބާތިލު ކޮށްދިނުމަށް އޭނާގެ ފަރާތުން މިއަދު ކުރިމިނަލް ކޯޓުގައި އެދިއްޖެ އެވެ.\nޒިޔަތުގެ މައްޗަށް އުފުލާފައިވާ ހިޔާނާތުގެ 30 ދައުވާގެ ތެރެއިން މިއަދު ވަނީ 15 ދައުވާއެއްގެ އިބްތިދާއީ އަޑުއެހުން ބާއްވާފަ އެވެ. އަޑު އެހުމަކީ ޖިނާއީ އިޖުރާއަތުގެ ގާނޫނުގެ ދަށުން ޝަރީއަތް ފެށުމުގެ ކުރިން ހުށަހަޅަންޖެހޭ ހުށަހެޅުންތައް ހުށަހެޅުމަށް ބޭއްވި އަޑު އެހުމެކެވެ. ފަނަރަ ދައުވާއަށް ވެސް ހުށަހަޅާފައިވަނީ އެއް ހުށަހެޅުންތަކެކެވެ.\nއެގޮތުން ދައުލަތުން ހުށަހަޅާފައިވަނީ ދެ ހުށަހެޅުމެކެވެ. އެއީ، މައްސަލާގައި ހުށަހަޅާފައިވާ ހެކި ރައްކާތެރި ކުރުމަށް އަމުރެއް ނެރެދިނުމަށާއި، މައްސަލާގައި ހުށަހަޅާފައިވާ ސިއްރު ހެކިންގެ ހެކި ބަސް ސިއްރު ނެގޭނެ އިންތިޒާމް ހަމަޖައްސައި ދިނުމަށެވެ. ޖިނާއީ އިޖުރާއަތުގެ ގާނޫނުން މިފަދަ ހުށަހެޅުންތައް ޝަރީއަތް ފެށުމުގެ ކުރިން ހުށަހަޅަން ލާޒިމް ކުރެ އެވެ.\nޒިޔަތުގެ ފަރާތުން ވެސް ހުރިހާ ދައުވާއަކަށް ހުށަހެޅީ ދެ ހުށަހެޅުމެކެވެ. ފުރަތަމަ ހުށަހެޅުމަކީ، ތަހުގީގުގައި ޒިޔަތުގެ މައްޗަށް ހިޔާނާތުގެ ތުހުމަތު ކޮށްފައި ނުވާ ކަމަށް ބުނެ ހުށަހެޅި ހުށަހެޅުމެވެ. ޒިޔަތުގެ ވަކީލް އަހުމަދު ޔާމީން ވިދާޅުވި ގޮތުގައި، 23 އޮކްޓޯބަރު 2015 ގައި ޒިޔަތު ހައްޔަރުކޮށް ދިން ލިޔުމުގައި އޭނާގެ މައްޗަށް ހިޔާނާތުގެ ކުށުގެ ތުހުމަތު ކޮށްފައެއް ނުވެ އެވެ. ކޮށްފައިވަނީ ސައްހަ ލިޔުމަކަށް ބަދަލު ގެނައުމާއި މަކަރުން ކަމެއް ކުރުންފަދަ ތުހުމަތުތައް ކަމަށެވެ. އަދި، ތަހުގީގުގައި ސުވާލުކުރިއިރު ވެސް ހިޔާނާތުގެ ތުހުމަތުކޮށްފައިނުވާ ކަމަށެވެ. އަދި ހިޔާނާތު ކުށުގެ އިންޒާރު ވެސް ޒިޔަތަށް ދީފައިނުވާ ކަމަށެވެ. އެހެންވެ، މިހާރު ކޮށްފައިވާ ހިޔާނާތުގެ ދައުވާތަކަކީ ބާތިލު އިޖުރާއަތެއްގެ މައްޗަށް ބިނާކޮށް ކޮށްފައިވާ ދައުވާތަކެއްކަން ފާހަގަކޮށް މައްސަލަ ބާތިލުކޮށްދޭން އޭނާ އެދުނެވެ.\nވަކީލް ޔާމީނަށް ރައްދު ދެއްވަމުން ދައުލަތް ތަމްސީލް ކުރައްވާ ޕްރޮސިކިއުޓާ ޖެނަރަލްގެ ވަކީލް ވިދާޅުވީ، 16 ނޮވެމްބަރު 2015 ވަނަ ދުވަހު، ޒިޔަތުގެ ވީޑިއޯ ރިކޯޑިން ބަޔާނެއް ނަގާފައިވާ ކަމަށާއި އެ ރެކޯޑިން ބެލުމުން ސުވާލުކުރަން ފެށުމުގެ ކުރިން އޭނާގެ މައްޗަށް ތުހުމަތުކުރަނީ "އެމްއެމްޕީއާރްސީއިން ރަށްތަކަކާއި ފަޅުތަކެއް ދޫކުރުމުގައި ލިބުނު ފައިސާއަށް ހިޔާނާތްތެރިވެފައިވާ" ކަމަށް ބުނެފައިވާކަން އެނގޭ ކަމަށެވެ. އެއަށް ރައްދު ދެއްވަމުން ވަކީލް ޔާމީން ވިދާޅުވީ، އެ ބަޔާނަކީ ވަކި މައްސަލައަކަށް ނެގި ބަޔާނެއް ކަމަށާއި އެ ބަޔާނުގައި ސުވާލުކޮށްފައިވަނީ ވެސް އެބޯނީ ފަޅާ ގުޅޭ ގޮތުން ކަމަށެވެ. އެ މައްސަލާގައި ޒިޔަތުގެ މައްޗަށް ޝަރީއަތް ހިންގައި ވަނީ ހުކުމް ކޮށްފަ އެވެ. އަދި، އެ ބަޔާނުގެ އިތުރުން ވެސް 2015 ވަނަ އަހަރުގެ ޑިސެމްބަރު މަހުގެ ތެރޭގައި ހަތަރު ބަޔާނެއް ނަގާފަ ކަމަށެވެ. އެ ބަޔާންތައް ވެސް ޝަރީއަތުގައި ޔާމީން ދެއްކެވި އެވެ.\nއެ ހަތަރު ބަޔާން ނެގުމުގެ ކުރިން ހިޔާނާތުގެ ތުހުމަތު ކޮށްފައިނުވާ ކަމަށް ޔާމީން ވިދާޅުވި އެވެ. މިހާރު ދައުވާކުރާ މައްސަލަތަކާ ގުޅޭ ގޮތުން ސުވާލުކޮށްފައިވަނީ އެ ބަޔާންތަކުގަ ކަމަށާއި އެހެންވެ، މައްސަލަތަކާ ގުޅޭ ބަޔާންތަކަކީ އެއީ ކަމަށް ގަބޫލުކުރައްވާ ކަމަށެވެ. ފަނަރަ ނޮވެމްބަރުގައި ނެގި ބަޔާނަކީ މިހާރު ކުރާ ދައުވާތަކާ ގުޅުންހުރި ބަޔާނެއް ނޫން ކަމަށެވެ.\nޕީޖީގެ ވަކީލް ވިދާޅުވީ، އެމްއެމްޕީއާރްސީގެ ކޮރަޕްޝަންގެ މައްސަލައިގެ ތަހުގީގު ފަށައި، ސުވާލުކުރަން ފެށީ، 15 ނޮވެމްބަރުގަ ކަމަށާއި ތަހުގީގުގައި ސުވާލުކުރަން ފެށުމުގެ ކުރިން ޖުމްލަ ގޮތެއްގައި ކުރެވޭ ތުހުމަތު ބަޔާންކޮށްފައިވާ ކަމަށެވެ. އެހެންވެ، ޒިޔަތަށް ތުހުމަތު ބުނެ ނުދީ، އޭނާގެ ހައްގުތައް ރައްކާތެރިނުކޮށްދީފައިވާ ކަމަށް ގަބޫލު ނުކުރާ ކަމަށެވެ.\nޒިޔަތުގެ ފަރާތުން ދެން ހުށަހެޅި ހުށަހެޅުމަކީ މައްސަލާގެ ލިޔެކިޔުންތައް ހަވާލުކުރިތާ މިހާރު 70 ދުވަސްވެފައިވާއިރު މައްސަލާގައި މިހާތަނަށް ޝަރީއަތުގެ އަޑުއެހުމެއް ބޭއްވިފައިނުވުމަކީ ޖިނާއީ އިޖުރާއަތުގެ ގާނޫނާ ހިލާފު ކަމެއް ކަމަށެވެ. ޖިނާއީ އިޖުރާއަތުގެ ގާނޫނުގެ ދަށުން ދައުވާ ލިބޭ މީހާއަށް ލިޔެކިޔުންތައް ހަވާލުކުރާ ތާރިހުން ފެށިގެން 70 ދުވަހުގެ ކުރިން ޝަރީއަތް ފަށަން ޖެހޭނެ އެވެ. އެއަށް ރައްދު ދެއްވަމުން ޕީޖީގެ ވަކީލް ވިދާޅުވީ، ޒިޔަތު ހައްޔަރުކޮށްފައިވަނީ ޖިނާއީ އިޖުރާއަތުގެ ގާނޫނަށް އަމަލުކުރަން ފެށުމުގެ މާކުރިން ކަމަށެވެ. އަދި، ފުލުހުންގެ ތަހުގީގު ބަންދުން ވެސް އޭނާ 17 ޖުލައި 2016 ވަނަ ދުވަހު ދޫކޮށްލާފައިވާ ކަމަށެވެ. އެހެންވެ، ޖިނާއީ އިޖުރާއަތުގެ ގާނޫނުގައިވާ އެ މުއްދަތު އޭނާއަށް ހިނގާނެ ކަމަށް ގަބޫލު ނުކުރައްވާ ކަމަށެވެ.\nޒިޔަތު މިހާރު ހުންނެވީ ކުރިމިނަލް ކޯޓުގެ ހުކުމެއް ތަންފީޒުކުރުމަށް ކަރެކްޝަނަލް ސާވިސްގެ ބެލުމުގެ ދަށުގަ އެވެ. ފުލުހުންގެ ތަހުގީގު ބަންދުން ދޫކޮށްލިކަން ޒިޔަތަށް އަންގާފައިނުވާ ކަމަށް ވިދާޅުވެ ވެސް ޒިޔަތުގެ ވަކީލް ނުކުތާއެއް ނެންގެވި އެވެ. އެއާއެކު ޕީޖީގެ ވަކީލް ވިދާޅުވީ، ފުލުހުންގެ ތަހުގީގު ބަންދުން ހުކުމް ތަންފީޒުކުރުމަށް ކަރެކްޝަނާ ހަވާލުކޮށް އޮޓޯ ޖެނަރޭޓް ލިޔުމެއް ނެރޭ ކަމަށާއި އެ ލިޔުން މައްސަލާގައި ޝަރީއަތަށް ހުށަހެޅި ކަމަށެވެ. އެ ލިޔުމަކީ ހުކުމް ތަންފީޒުކުރާ މީހާއަށް އާންމުކޮށް ދޫކުރާ ލިޔުމެއް ނޫން ކަމަށެވެ.\nދެ ފަރާތުން ހުށަހެޅި ކަންކަމާ ދެއްކި ވާހަތަކާ ގުޅޭ ގޮތުން ޝަރީއަތުން ގޮތެއް ނިންމުމަށް މި މަހުގެ 15 ވަނަ ދުވަހު އަޑުއެހުމެއް އޮންނާނެ އެވެ. ޒިޔަތުގެ މައްޗަށް އުފުލާފައިވާ 30 ދައުވާގެ ތެރެއިން ބާކީ 15 ދައުވާގެ އަޑުއެހުމެއް އަންނަ ހަފުތާއަށް ވަނީ ތާވަލުކޮށްފަ އެވެ. ޒިޔަތުގެ މައްޗަށް އުފުލާފައިވާ ހިޔާނާތުގެ 30 ދައުވާގައި ހިމެނޭ ފައިސާގެ އަދަދު 721 މިލިއަން ރުފިޔާއަށް އަރަ އެވެ.


24 އޮގަސްޓް 2020, 04:00 އިއުލާން\nލޯކަލް ކައުންސިލްތަކުގެ އިންތިޚާބާއި އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ އިންތިޚާބަށް ކުރިމަތިލާފައިވާ ކެންޑިޑޭޓުންގެ ނަން އަނބުރާ ގެންދިއުމުގެ ފުރުޞަތު (މިކޮމިޝަނުގެ ނަންބަރު (IUL)38-AA/38/2020/5 އިޢުލާނުން) ހުޅުވާލުމާ ގުޅިގެން ތިރީގައި މިދަންނަވާ 06 ކެންޑިޑޭޓުން ނަންއަނބުރާ ގެންގޮސްފައިވާތީ، އެކަން ޢާންމުކޮށް އެންގުމަށްޓަކައި އިޢުލާން ކުރީމެވެ.\nބ. ކުޑަރިކިލު ކައުންސިލްގެ މެންބަރު\nކެންޑިޑޭޓް ނަންބަރު 15 ޕްރޮގްރެސިވް ޕާޓީ އޮފް މޯލްޑިވްސްގެ ކެންޑިޑޭޓް، މުޙައްމަދު ޙަސަން، ރޯޒްމީޑް / ބ. ކުޑަރިކިލު؛ ރަސްމީ ލިޔުންތައް ފޮނުވާނެ އެޑްރެސް: ރޯޒްމީޑް / ބ. ކުޑަރިކިލު\nޅ. ހިންނަވަރު ކައުންސިލްގެ މެންބަރު\nކެންޑިޑޭޓް ނަންބަރު 13 ޖުމްހޫރީ ޕާޓީގެ ކެންޑިޑޭޓް، ނިޝާން ޢަބްދުލްވައްހާބު، އެރީނާ / ޅ. ހިންނަވަރު؛ ރަސްމީ ލިޔުންތައް ފޮނުވާނެ އެޑްރެސް: އެރީނާ / ޅ. ހިންނަވަރު\nކެންޑިޑޭޓް ނަންބަރު6ދިވެހިރައްޔިތުންގެ ޑިމޮކްރެޓިކް ޕާޓީގެ ކެންޑިޑޭޓް، ރަޢުދާ ޢަބްދުﷲ، ދަފްތަރު. ނަންބަރު ދރ 1691 / މާލެ؛ ރަސްމީ ލިޔުންތައް ފޮނުވާނެ އެޑްރެސް: ގ.ސާރިގާ / ކ.މާލެ\nޅ. ނައިފަރު އަންހެނުންގެ ތަރައްޤީއަށް މަސައްކަތްކުރާ ކޮމިޓީ\nކެންޑިޑޭޓް ނަންބަރު5ދިވެހިރައްޔިތުންގެ ޑިމޮކްރެޓިކް ޕާޓީގެ ކެންޑިޑޭޓް، ޙައްވާ ޢަބްދުﷲ (ހައްވަޑީ)، ރޯޝަނީގެ، ޅ. ނައިފަރު؛ ކެންޑިޑޭޓަށް ފޮނުވަންޖެހޭ ރަސްމީ ލިޔުންތައް ފޮނުވާނެ އެޑްރެސް: ހ. ޝަރާޝާ (ގްރައުންޑް ފްލޯރ)، މާލެ\nކެންޑިޑޭޓް ނަންބަރު4ދިވެހިރައްޔިތުންގެ ޑިމޮކްރެޓިކް ޕާޓީގެ ކެންޑިޑޭޓް، ޚަދީޖާ ނަޖުމާ (ޚައްޖަ ނަޖޫ)، ޓެންސް، ޅ. ނައިފަރު؛ ކެންޑިޑޭޓަށް ފޮނުވަންޖެހޭ ރަސްމީ ލިޔުންތައް ފޮނުވާނެ އެޑްރެސް: ހ. ޝަރާޝާ (ގްރައުންޑް ފްލޯރ)، މާލެ\nގއ. ދާންދޫ އަންހެނުންގެ ތަރައްޤީއަށް މަސައްކަތްކުރާ ކޮމިޓީ\nކެންޑިޑޭޓް ނަންބަރު 1 ދިވެހިރައްޔިތުންގެ ޑިމޮކްރެޓިކް ޕާޓީގެ ކެންޑިޑޭޓް، މަރްޔަމް ޝިބާ ނަޖީބް (ޝިބާ)، އިރުވައިވިލާ، ގއ. ދާންދޫ؛ ކެންޑިޑޭޓަށް ފޮނުވަންޖެހޭ ރަސްމީ ލިޔުންތައް ފޮނުވާނެ އެޑްރެސް: ހ. ޝަރާޝާ (ގްރައުންޑް ފްލޯރ)، މާލެ\n05 މުޙައްރަމް 1442


އެމްޑީޕީގެ ސްޕޯކްސްޕާސަން ދެއްވާ ޕްރެސް ކޮންފަރެންސް ވަގުތުން – Maldivian Democratic Party\nއެމްޑީޕީގެ ސްޕޯކްސްޕާސަން ދެއްވާ ޕްރެސް ކޮންފަރެންސް ވަގުތުން\nއދ. އޮމަދޫ. ހަންޏާމީދޫ އަދި އއ.މަތިވެރިގެ ކައުންސިލްގެ ބައި އިލެކްޝަންގައި އެމްޑީޕީން ކެންޑިޑޭޓުން ނެރޭ ކަމަށް ވިދާޅުވި އަދި ރައީސް ނަޝީދު ބ.އަތޮޅަށް ކުރެއްވި ޒިޔާރަތާ ބެހޭ މައުލޫމާތު ދެއްވި.\nމާލެ ސިޓީ ކައުންސިލްގެ މޭޔަރު މައިޒާން އަލިމަނިކު ކްރިމިނަލް ކޯޓަށް ހާޒިރުކުރެއްވުމާ ބެހޭ ގޮތުން ވާހަކަފުޅުދެއްކެވި. އެ ގޮތުން އަލިބެ ކްރިމިނަލް ކޯޓަށް ފޮނުއްވި ސިޓީއަކީ ހެޔޮ ނިޔަތުގައި ފޮނުއްވި ސިޓީއެއް ކަމަށް ވިދާޅުވި. އަދި އެންމެ ފަހުން ކޯޓުން އަމުރު ނެރުނީ ވެސް އެ މަގުން ކަމަށް ވިދާޅުވި.\n“ކޯޓުތަކަކީ އެންމެ އަންޑިމޮކްރެޓިކް ތަންތަން. އެހެންކަމުން އިލެކްޓެޑް ބަޔަކާ މެދު ހާއްސަކޮށް އެންމެ ބޮޑު ސިޓީ ކައުންސިލާ މެދު ކަންތައް ކުރައްވާއިރު، ވަރަށް ހަރުދަނާކޮށް، ތާކުންތާކު ނުޖެހޭ ސަމާސާ ކަންތައްތަކެއް ނުކުރެވޭނެ” އިންތި ވިދާޅުވި\nޕީއެމްގެ މެންބަރުންނަށް ވެސް ބޮނޑިބަތް ކެވޭނޭ ކަމަށް ވިދާޅުވެ އެޕާޓީގެ އިންތިގާލީ ރައީސް މައުމޫން އަބްދުލްގައްޔޫމް ރޭ ދެއްކެވި ވާހަކަފުޅަށް އަލިއަޅުވާލައްވަމުން އިންތި ވިދާޅުވީ ބޮނޑިބަތް ކެއުމަކީ ގޯސް ކަމަކަށް ވަނީ އެމްޑީޕީން އެކަން ކުރުމުން ކަމަށާއި، އެމްޑީޕީން ބޮނޑިބަތްކާނަމަ ތެލިވެސް ކުށްވެރިވާ ކަމަށް އިންތި ވިދާޅުވި\nޝާހް ސެކްރެޓަރީ ޖެނެރަލް ކަމުން ވަކިކުރުމަށް ހުށަހެޅުމަށް ނިންމީ ޕާޓީގެ ހިންގުން އިތުރަށް ހަރުދަނާކުރުމަށްއަޅާ ފިޔަވަޅެއްގެ ގޮތުން ކަމަށް އިންތި ވިދާޅުވި.\nބޮޑު ބަޣާވާތަކަށްފަހު، އެއާ ވިއްދައިގެން ސަރުކާރުން ކުދި ބަޣާވާތްތައް ކުރަމުންދާ ކަމަށް ވިދާޅުވި. އަދި އާސަންދަ ކަނޑާލައި އާންމުން ބާޣީ ސަރުކާރުގެ އިސްވެރިންގެ “ފޫބުޑަށް ސަލާން ޖަހަން” ފޮނުވުމަށް ވަރަށް ބޮޑަށް ބާޣީ ސަރުކާރުން މަސައްކަތް ކުރި ކަމަށް އިންތި ވިދާޅުވި. އަދި ޕޮލިސް ސްޓޭޓަކަށް ރާއްޖެ ހެދުމަށް ވެސް ބާޣީ ސަރުކާރުން މަސައްކަތްކުރާ ކަމަށް ވިދާޅުވި


Amaazakee Anna Aharu 1 Million Fathuruverin Genaun - Minister - Vaguthu\nއަމާޒަކީ އަންނަ އަހަރު އެއްމިލިއަން ފަތުރުވެރިން ގެނައުން - މިނިސްޓަރ\n1 އަހަރު ކުރިން ( ސެޕްޓެމްބަރު 19, 2020 )\nރާއްޖެއަށް އަންނަ އަހަރު އެއް މިލިއަން ފަތުރުވެރިން ގެނައުމަށް އަމާޒުހިފާފައިވާ ކަމަށް ޓޫރިޒަމް މިނިސްޓަރ، ޑރ. އަބްދުﷲ މައުސޫމް ވިދާޅުވެއްޖެ އެވެ.\nމިކަން ހާމަކޮށް ސީއެންއެމްއަށް ދެއްވި އިންޓަވިއުއެއްގައި މިނިސްޓަރ މައުސޫމް ވިދާޅުވީ، ކޮވިޑް-19 ގެ ބަލިމަޑުކަމުގެ ސަބަބުން ރާއްޖޭގެ ފަތުރުވެރިކަން އިންތިހާއަށް ހީނަރުވެ، އިޤްތިސާދަށް ބޮޑެތި ގެއްލުން ލިބެމުން އަންނަ ކަމަށެވެ.\nއެހެންކަމުން އަންނަ އަހަރު، އިޤްތިސާދީ މި އަޑިގަނޑުން އަރައިގަނެ ގެއްލުން ފޫބެއްދުމަށް މަސައްކަތް ކުރައްވާނެ ކަމަށާއި، އުންމީދަކީ އެއީ ކަމަށް މިނިސްޓަރ ވިދާޅުވިއެވެ.\nމިނިސްޓަރ މައުސޫމް ވިދާޅުވީ، ރާއްޖެއަށް އަންނަ ފަތުރުވެރިންގެ އަދަދު އިތުރު ކުރުމަށްޓަކައި ރާއްޖެއަކީ ރައްކާތެރި ތަނެއްކަން ފަތުރުވެރިންނަށް ވިސްނައިދޭން ޖެހޭނެ ކަމަށެވެ. މިގޮތުން ދާދިފަހުން ރާއްޖެއަށް ލިބުނު "ސޭފް ޓޫރިޒަމް ސްޓޭމްޕް" އަކީ މިކަމަށް ލިބުނު އިތުރު އެހީއެއްކަން އެމަނިކުފާނު ފާހަގަކުރެއްވި އެވެ.\nމިނިސްޓަރ ވިދާޅުވީ، ކޮވިޑް-19 ގެ ސަބަބުން ފަތުރުވެރިކަމަށް ހީނަރުކަން އައިސްފައި އޮންނަ އޮތުމާއެކު މިހާތަނަށް މިއަހަރު ރާއްޖެއަށް ޒިޔާރަތްކޮށްފައި ވަނީ ހަތަރުލައްކަ ފަތުރުވެރިން ކަމަށެވެ. ނަމަވެސް ކުރިޔަށް އޮތް ދުވަސްތަކުގައި ފަތުރުވެރިކަން އިތުރަށް ހުޅުވާލެވި، މި އަދަދު އިތުރުވެގެން ދާނެ ކަމަށް އެމަނިކުފާނު ވަނީ ވިދާޅުވެފައެވެ.\nމިވަގުތުވެސް ރާއްޖޭގައި ފަތުރުވެރިންނަށް 22000 އެނދު ހުޅުވާލެވިފައިވާކަން ފާހަގަކުރައްވަމުން މިނިސްޓަރ މައުސޫމް އިތުރަށް ވިދާޅުވީ، އަންނަ މަހުގެ ތެރޭގައި ހޮޓެލް ގެސްޓްހައުސްތައް ހުޅުވާލެވުމުން އެ އަދަދު އިތުރުވެގެންދާނެ ކަމަށެވެ. އަދި ބޭނުންފުޅުވަނީ އެ އެނދުތައް ފުރާލެވެންދެން ފަތުރުވެރިން ގެނައުން ކަމަށް އެމަނިކުފާނު ވިދާޅުވިއެވެ.\nއަންނަ އަހަރު އެއްމިލިއަން ފަތުރުވެރިން ރާއްޖެއަށް ގެނައުމަށް އަމާޒު ހިފާފައި ވާއިރު، މިނިސްޓަރ މައުސޫމް ވިދާޅުވީ 2021 ވަނަ އަހަރު ފެށިގެން އަންނައިރު ފަތުރުވެރިކަމުގައި މަހަކަށްވުރެ މަހެއް ރަނގަޅުވަމުން ދާނެ ކަމަށް ޤަބޫލުފުޅުކުރައްވާ ކަމަށެވެ. އެހެންކަމުން އަހަރު ނިމެންވާއިރަށް އެއް މިލިއަން ފަތުރުވެރިން ގެނައުމުގެ އުންމީދު ބޮޑުކަން އެމަނިކުފާނު ވަނީ ފާހަގަކުރައްވާފައެވެ.\nކޮވިޑް-19 އާއި ގުޅިގެން ރާއްޖޭގެ ބޯޑަރު ބަންދުކޮށްފައި އޮންނަތާ ގިނަ ދުވަސްތަކަކަށްފަހު އަލުން ފަތުރުވެރިކަމަށް ހުޅުވާލީ މިދިޔަ ޖުލައި މަހުގެ 15 ވަނަ ދުވަހުއެވެ. އޭގެފަހުން މިހާތަނަށް ރާއްޖެއަށް ޒިޔާރަތްކޮށްފައި ވަނީ 12000 އެއްހައި ފަތުރުވެރިންނެވެ. ބޯޑަރު ހުޅުވާލި ދުވަސްކޮޅު ރާއްޖެއަށް އަންނަ ފަތުރުވެރިންގެ އަދަދު މަދުވިނަމަވެސް ފާއިތުވެދިޔަ ދުވަސްތަކުގައި މި އަދަދު ވަނީ އިތުރުވާން ފަށާފައެވެ.\nސެޕްޓެމްބަރު 19, 2020 04:31\nކަރާ ފަޅާ މީހާވެސް ތިޔަހެން މިލިޔަނުން އެސްޓިމޭޓް ކުރި. ބުނަން ސަަރުކާރު ޚަރާބުވެފައި އޮތުމުން ތިޔަދެކޭ ހުވަފެން ހަގީގަތަކަށް ނުވާނެ. ﷲ ރިޒްގު ތަނަވަސްވުން ބިނާވެފައި އޮންނަނީ އެބައެއްގެ ތެރޭގައި ދީނީ ކަންކަން ރަނގަޅުވުން. ﷲއަށް ބިރުވެރިވެ އެކަލާނގެ މަދަދަށް އެދިގެން އީމާންކަން ވަރުގަދަވެގެން.! މީހުންނަށް އަނިޔާވެރިވެ ވައްކަމާއި ކޮރަޕްޝަނާއި ފަސާދަ އާންމުވެ ޝަރީއަތްތައް ހިތުހުރި ގޮތަކަށް މޮޑެެ ދީނަށް ފުރައްސާރަކުރާ ބަޔަކަށް ހިތް އެދޭ ހުރިހާ ކަމެއް ފުރިހަމަ ނުވާނެ. ހެޔޮ ނަތީޖާއެއް ނުލިބޭނެ. މިހުރިހާ ކަމަކަށް ލާދީނީ ކޯލިޝަން ސަރުކާރުން ވަނީ އަރައިގެންފައި. އެހެންވެ ތިކަމުގައިވެސް އެދެވޭ ނަތީޖާއެއް ނުނިކުންނޭނެ. އޭގެ މިސާލަކި ނޭވާ ހޮޅިއަށް އެޅިިގެން އަބަދުވެސް ސަލާން ޖަހަން ޖެހުން.\nސެޕްޓެމްބަރު 19, 2020 11:22\nނެ ތް އެކަމަކު ޓުއެރިޒަމްމިވަނީ ބޮއިކަ\nޓްވެފަ ﷲގެކުޅަދުންވަން ތަކަމާދޭ ތެރޭ\nސެޕްޓެމްބަރު 19, 2020 11:50\nސެޕްޓެމްބަރު 19, 2020 17:17\nއަންން އަހަތު ވެސް މީހުނަށް އާދެވޭނީ ސެޕްޓެމްބަރުމަސް ހާތާނގަ މިލިއނެއް ގެ މީހުނަށް ނާދެވޭނެ.


SunOnline: Bharat Biotech in ufedhi covid vaccine jehumugai samaaluvumah edhijje\nބާރަތު ބަޔޯޓެކްއިން އުފެއްދި ކޮވިޑް ވެކްސިން ޖެހުމުގައި ސަމާލުވުމަށް އެދިއްޖެ\nރުގިއްޔާ މުހައްމަދު މޫސާ 20 Jan 2021, 14:46\nއިންޑިއާއިން ވަނީ ބާރަތު ބަޔޯޓެކްގެ ކޮވިޑް ވެކްސިން އެގައުމުގައި ބޭނުން ކުރަން ހުއްދަ ދީފަ -- ފޮޓޯ: ރޮއިޓާސް\nދިއްލީ (ޖެނުއަރީ 20): އިންޑިއާގެ ބާރަތު ބަޔޯޓެކްއިން އުފެއްދި ކޮވިޑް-19 ވެކްސިން ޖަހާ މީހުން އެމީހުންގެ ސިއްހީ މައްސަލައެއް ހުންނަ ނަމަ އެކަން ހާމަކޮށް، އެމީހުން ބޭނުން ކުރާ ބޭހާއި އެލާޖިކްވާ ތަކެތީގެ މައުލޫމާތު ޑޮކްޓަރުންނާ ހިއްސާކޮށް، ލަފާ ހޯދުމަށް އެ ކުންފުނިން އަންގައިފި އެވެ.\nބާރަތު ބަޔޯޓެކްއިން އެންގީ ދިފާއީ ނިޒާމު ބަލިކަށި މީހުންނާއި އެލާޖީތަކާއި ހުމާއި ލޭ މަނާ ކުރަން އުނދަގޫވާ ފަދަ ސިއްހީ މައްސަލަތައް ހުންނަ މީހުން ވެކްސިން ޖެހުމުގެ ކުރިން ޑޮކްޓަރުންނަށް އެކަން އެންގުމަށެވެ.\nބާރަތު ބަޔޯޓެކްއިން ބުނި ގޮތުގައި އެ ވެކްސިން ޖެހުމުން ސީރިއަސް އެލާޖީތައް ތަހައްމަލު ކުރި މީހުންގެ ފަރާތުން ފެނުނު އަލާމާތްތަކުގެ ތެރޭގައި ނޭވާލާން އުނދަގޫވުމާއި މޫނާއި ކަރު ތެރެ ދުޅަވުމާއި ހިތް އަވަސްވުމާއި ފިތްގަނޑު ނެގުމާއި ބޯއެނބުރުމާއި ވަރުބަލިވުން ހިމެނެ އެވެ.\nއިންޑިއާގެ ސަރުކާރުގެ އެހީއާ އެކު ބާރަތު ބަޔޯޓެކްއިން އުފެއްދި ކޯވެކްސިން އެގައުމުގައި ބޭނުން ކުރަން މި މަހުގެ ހަތަރެއްގައި ވަނީ ހުއްދަ ދީފަ އެވެ.\nއިންޑިއާގެ ޑްރަގްސް ކޮންޓްރޯލާ ޖެނެރަލް ވީޖީ ސޮމާނީ ވިދާޅުވި ގޮތުގައި ކޯވެކްސިންއަކީ "ރައްކާތެރި އަދި އޭގެން ރަނގަޅު އިމިއުން ރެސްޕޮންސް"އެއް އުފައްދާ ވެކްސިނެކެވެ. އަދި އެ ވެކްސިންއަށް ހުއްދަ ދިނީ ކޮވިޑް ވެކްސިން ދިނުން އިތުރު ކުރެވޭނެ ގޮތަށް، ރައްކާތެރިކަމުގެ ފިޔަވަޅެއްގެ ގޮތުން ކަމަށް ވިދާޅުވެފަ އެވެ.\nނަމަވެސް އެ ވެކްސިން ބޭނުން ކުރަން ހުއްދަ ދިނީ ވެކްސިންގެ ފަހު މަރުހަލާގެ ޓެސްޓުތައް ނުނިމެނީސް ކަމުން އިންޑިއާއަށް ފާޑު ކިޔުން އަމާޒުވި އެވެ. އަދި އިންޑިއާގެ ޑްރަގްސް ކޮންޓްރޯލާ ޖެނެރަލް އާއި ބާރަތު ބަޔޯޓެކް އިން ވަނީ ކޯވެކްސިންގެ ފަހު މަރުހަލާގެ ޓެސްޓުތައް ނިމުމުން އެ ވެކްސިންގެ ކާމިޔާބީއާ ބެހޭ މައުލޫމާތު ހިއްސާ ކުރާނެ ކަމަށް ބުނެފަ އެވެ.\nކޮވިޑް ވެކްސިންތަކާ ބެހޭ ގޮތުން އެމެރިކާގެ ސެންޓާސް ފޯ ޑިޒީސް ކޮންޓްރޯލް އެންޑް ޕްރިވެންޝަން (ސީޑީސީ)އިން ދިން އިރުޝާދުތަކުގެ ތެރޭގައި އެ އިދާރާއިން ވަނީ ކޮވިޑް ވެކްސިނެއް ޖެހުމުގެ ކުރިން، މީގެ ކުރިން އެހެން ބައްޔަކަށް ދީފައިވާ ވެކްސިންއަކަށް އެލާޖިކްވެފައިވާ ނަމަ އެކަން ޑޮކްޓަރުންނަށް އެންގުން މުހިއްމު ކަމަށް ބުނެފަ އެވެ.\nއިންޑިއާއިން ވަނީ އިނގިރޭސިވިލާތުގެ އޮކްސްފޯޑް ޔުނިވާސިޓީ އާއި އެސްޓްރާޒެނެކާ އިން އުފެއްދި ކޮވިޑް ވެކްސިން ވެސް އެގައުމުގައި ބޭނުން ކުރަން ހުއްދަ ދީފަ އެވެ. އަދި އެސްޓްރާޒެނެކާއިން ވަނީ އެ ކުންފުނީގެ ވެކްސިން އިންޑިއާއަށާއި އެހެން ގައުމުތަކަށް ފޯރުކޮށްދެވޭ މިންވަރު އިތުރު ކުރުމަށް ޓަކައި، ވެކްސިން އުފައްދާ ކާރުހާނާއެއް ކަމަށްވާ ސެރަމް އިންސްޓިޓިއުޓް އޮފް އިންޑިއާ (ސީއައިއައި)އާ އެކު އެއްބަސްވުމެއް ހަދާފަ އެވެ. އަދި އިންޑިއާގައި ތައްޔާރު ކުރާ އެސްޓްރާޒެނެކާގެ ވެކްސިން އެންމެ ފުރަތަމަ އެކްސްޕޯޓު ކުރަން ހަމަޖެހިފައިވާ ގައުމަކީ ރާއްޖެ އެވެ.\nއެސްޓްރާޒެނެކާ އާއި އޮކްސްފޯޑުން 24،000 މީހުން ބައިވެރިކޮށްގެން ކުރިއަށްގެންދިޔަ އެ ވެކްސިންގެ ފަހު ފިޔަވަހީގެ ޓެސްޓުތަކުގެ ވަގުތީ ނަތީޖާ އިއުލާން ކުރަމުން މިދިޔަ މަހު އެ ޔުނިވާސިޓީން ބުނި ގޮތުގައި އެ ވެކްސިންގެ އެވަރެޖު ކާމިޔާބީ 70 ޕަސެންޓަށް އަރަ އެވެ. އަދި އެ ވެކްސިން ބޭނުން ކުރަން ހުއްދަ ދީފައިވާ ގައުމުތަކުގެ ތެރޭގައި އިނގިރޭސިވިލާތާއި މެކްސިކޯ އާއި އާޖެންޓީނާ ހިމެނެ އެވެ.\nއިންޑިއާއިން ވަނީ އެގައުމުގައި ކޮވިޑް ދެ ވެކްސިން ދިނުމުގެ ޕްރޮގްރާމް މިދިޔަ އާދިއްތަ ދުވަހު ފަށައިފަ އެވެ. އަދި އެގައުމުން މިހާތަނަށް 381،305 މީހުންނަށް ވެކްސިން ޖަހާފައިވާ ކަމަށް އެގައުމުގެ ހެލްތު މިނިސްޓްރީން މިދިޔަ ހޯމަ ދުވަހު ބުންޏެވެ. އެގައުމުން އުއްމީދު ކުރަނީ ޖުލައި މަހާ ހަމަޔަށް 300 މިިލިއަން މީހުންނަށް ވެކްސިން ދޭށެވެ. މައުލޫމާތު: އަލްޖަޒީރާ


Hidhumathugai 199 dhuvas, shukurihyaa\nރެންޑަމް ސާމްޕަލް ނެގުމުގައި ހަރަކާތްތެރިވާ ސިއްހީ އޮފިޝަލެއް އަދި ފުުލުހެއް -- އަހުމަދު އަޝްހާދު އަބްދުﷲ (ޖެރީ) | އަވަސް\nކޮވިޑްގެ ނުރައްކާތެރި ރާޅުތައް ރާއްޖެއަށް ބިންދާލިތާ 199 ދުވަސްވީއެވެ. ރާއްޖެއިން ފުރަތަަމަ ކޮވިޑް ކޭހެއް ފެނުނީ މާޗް މަހުގެ ހަތްވަނަ ދުވަހުއެވެ. ކޮވިޑް ބަލީގެ ކޭސްތައް ދުނިޔެއިން ފުރަތަމަ ފެންނަން ފެށީ މިދިޔަ އަހަރުގެ ނޮވެންބަރު ފަހު ހަފްތާއިން ފެށިގެންނެވެ. ކުޑަ ދުވަސްކޮޅެއްގެ ތެރޭގައި ދުނިޔޭގެ ވަރަށް ގިނަ ގައުމުތަކަށް ބަލީގެ ނުރައްކާފެތުރި އެތަށްހާސް ބަޔަކަށް ބަލި ޖެހުނެވެ. އަދިވެސް ފަރުވާއެއް ހޯދިފައިނުވާ މި ބަލި މިއަދު 31 މިލިއަނަށްވުރެ ގިނަ މީހުންނަށް ޖެހިއްޖެއެވެ. ރާއްޖޭގެ ނަންބަރުވެސް ދިހަހާހާ އަރާ ހަމަކުރަނީއެވެ.\nނުރައްކާތެރި މި ބަލިމަޑުކަމުގައި ސިއްހީ ހިދުމަތްތެރިންނާއި ފްރަންޓްލައިންގައި މަސައްކަތް ކުރާ މުވައްޒިފުން ހިދުމަތުގައި ދެމި ތިބޭތާ މާދަމާއަށް 200 ދުވަސް ހަމަވާނެއެވެ. ވަރުބަލި ކަމެއް ޝަކުވާއެއް ނެތި އަދިވެސް އެ މުވައްޒިފުން ތިބީ ހިދުމަތުގައެވެ. ނުރައްކާތެރި ބަލިމަޑުކަމުގެ މި ހާލަތުގައި ރައްޔިތުންގެ ރައްކާތެރިކަމަށްޓަކައި ކުރީ ސަފަށް ނިކުމެ އެތިބި މުވައްޒިފުންނަށް ގައުމު ދަރާފައިވާ ދަރަނި ބޮޑެވެ. ކޮންމެ ރައްޔިތެއްގެ ހިތުގައި އެ ރައްޔިތުންނަށް އޮތީ ހާސްފަށުން ޝުކުރެވެ.\nކޮވިޑްގެ މި ހާލަތުގައި ސިއްހީ އެހީތެރިންގެ މަސައްކަތް ހުރިހާ ދިމާއެއްގައިވެއެވެ. ސާމްޕަލް ނެގުމުގައި މަގުމަތީ ހަރަކާތްތެރިވާ ސިއްހީ އޮފިޝަލުންނެވެ. ކޮވިޑްގެ ބަލި މީހުން ބެލެހެއްޓުމުގައި ހޮސްޕިޓަލްތަކާއި ފެސިލިޓީތަކުގައި ތިބި އޮފިޝަލުންނެވެ. ސާމަޕަލް ޓެސްޓްކޮށް ނަތީޖާ ސާފުކުރުމުގެ މަސައްކަތުގައި ތިބި އޮފިޝަލުންނެވެ. ބަލި މީހުން ފެސިލިޓީތަކަށް އުފުލުމާއި އެ ނޫންވެސް އެތަށް މަސައްކަތެއްގައި ސިއްހީ އޮފިޝަލުންގެ ދައުރު އިންތިހާއަށް ބޮޑެވެ. އެ ބުރަ ޒިންމާ އަދާކުރުމުގައި ސިއްހީ އޮފިޝަލުން ދެމިތިބިއިރު އާންމު އެހެން ބަލިތަކަށް ފަރުވާ ދިނުމާއި އެ ނޫންވެސް ދާއިރާއާ ގުޅުންހުރި މަސައްކަތްތައް ހުއްޓުމެއްނެތި ކުރިއަށް ގެންދިއުމުގައިވެސް ސިއްހީ ހިދުމަތްތެރިން ކުރަން ޖެހިފައިވަނީ ބުރަ މަސައްކަތްތަކެކެވެ.\nމި މަސައްކަތްތަކުގެ ތެރެއިން ބަލި މީހުންނާއެކު ފެސިލިޓީތަކާއި ހޮސްޕިޓަލްތަކުގައި މަސައްކަތް ކުރަމުންދާ ނަރުހުންނާއި ޑޮކްޓަރުންގެ މަސައްކަތް ހާއްސަކޮށް ފާހަގަކޮށްލަން ޖެހެއެވެ. އުމުރުން ދުވަސްވީ އެތަށް ބަޔަކު އަދި ހާލު ބޮޑު އެތަށް ބަލި މީހުންނެއް އެޑްމިޓްކޮށްގެން ލޯތްބާއި އޯގާތެރިކަމާއެކު ހިދުމަތުގައި ތިއްބެވި ސިއްހީ އެހީތެރިން މަސައްކަތް ކުރަމުން އެ ގެންދަނީ އެމީހުންގެ އަމިއްލަ ސަލާމަތްތެރިކަން ނުރައްކަލުގެ ތެރެއަށް ހުށައަޅައިގެންނެވެ. އަދި ބަލީގެ ބާވަތުން އެ މަސައްކަތުގައި ތިބި ނަރުހުންނާއި ޑޮކްޓަރުން އާއިލާއާ ލޯބިވާ އެތަށް ބަޔަކާ މުޅިން ވަކިން އެކަހެރިކޮށް އުޅެމުންދާތާ ހަ މަސް ދުވަސްވީއެވެ. މިދިޔަ ދުވަސްތަކުގައި ކިތަންމެ ޑޮކްޓަރަކު ކިތަންމެ ނަރުހަކު ކޮވިޑަށް ޕޮޒިޓިވްވެ އެކަހެރިވެގެން އުޅެން ޖެހިފައިވެއެވެ.\nކޮވިޑްގެ ބަލި މީހަކާއެކު ސިއްހީ އެހީތެރިއަކު: ސިއްހީ އެހީތެރިން ކުރަމުން ދަނީ ހާސް ޝުކުރު ހައްގު މަސައްކަތްތަކެއް --\nސިއްހީ ހިދުމަތްތެރިންގެ ތެރެއިން މަގުމަތީ ރެންޑަމް ސާމްޕަލް ނެގުމުގައި ހަރަކާތްތެރިވާ ސިއްހީ އޮފިޝަލުންނާއި އެ މީހުންގެ މަސައްކަތަށް އެހީތެރިވުމުގައި ހަރަކާތްތެރިވާ ފުލުހުންގެ މަސައްކަތަކީވެސް ފާހަގަަކޮށްލެވޭ މަސައްކަތްތަކެވެ. މާލެ ސިޓީން ރެންޑަމްކޮށް ސާމްޕަލް ނަގަމުން ގެންދާތާ ހަތަރު މަހަށްވުރެ ގިނަ ދުވަސްވެފައިވެއެވެ. އިއްޔެ ނިޔަލަށް 141،000 ވުރެ ސާމްޕަލް މާލެ އާއި އަތޮޅުތަކުން ނަގާފައިވެއެވެ.\nސާމްޕަލް ނެގުމުގައި މަގުމަތީ ހަރަކާތްތެރިވާ އޮފިޝަލުން ތިއްބަވަނީ ފުލް ޕީޕީއީގައެވެ. ޕީޕީއީއަކީ ގިނަ ވަގުތު އެ އަޅައިގެން އުޅެން ފަސޭހަވާނެ އެއްޗެއް ނޫނެވެ. ނަމަވެސް ބަލި އޮތް މިންވަރު ދެނެގަތުމަށާއި ބަލި މީހުން ދެނެގަތުމަށް އެއީ ކޮންމެހެންވެސް ކުރަންޖެހޭ މުހިންމު ކަމެކެވެ. އެހެން ކަމުން އެއީ ކިތަންމެ ބުރަ މަސައްކަތެއް ނަމަަވެސް ސިއްހީ ހިދުމަތްތެރިން އެ މަސައްކަތުގައި ދެމި ތިބީ ރައްޔިތުންގެ ސަލާމަތާއި ރައްކާތެރިކަމަަށްޓަކައެވެ. ރައްޔިތުންގެ ލާބައާއި މަންފާއަށްޓަކައެވެ.\nއެ މަަސައްކަތުގެ ތެރެއިން ކިތަންމެ ސިއްހީ އޮފިޝަލެއް ކޮވިޑަށް ޕޮޒިޓިވްވެއްޖެ އެވެ. ފުލުހުންގެ ކިތަންމެ އޮފިސަރެއް ކޮވިޑަށް ޕޮޒިޓިވްވެއްޖެއެވެ. މުޅި ދުނިޔެއިންވެސް ކޮވިޑަށް ޕޮޒިޓިވްވާ ކޮންމެ ހަތް މީހަކުން އެކަކީ ސިއްހީ އެހީތެރިއެކެވެ. ރާއްޖޭގައިވެސް ދެވަނަ އަށް އެންމެ ގިނައިން ޕޮޒިޓިވްވެފައިވަނީ ފްރަންޓްލައިންގައި މަސައްކަތް ކުރާ މީހުންނެވެ. ހާއްސަކޮށް ސިއްހީ އެހީތެރިންނާއި ސިފައިންނާއި ފުލުހުންނެވެ.\nރެންޑަމް ސާމްޕަލް ނެގުމުގައި ހަރަކާތްތެރިވާ ސިއްހީ އޮފިޝަލެއް -- އަހުމަދު އަޝްހާދު އަބްދުﷲ (ޖެރީ) | އަވަސް\nމީގެ އިތުރުން ފެސިލިޓީތަކަށް ގެންދެވޭ ބަލި މީހުންނާއި ކަރަންޓީން ކުރާ މީހުން ބެލެހެއްޓުމުގައިވެސް ސިއްހީ އެހީތެރިންނާއި ސިފައިން އަދި ފުލުހުން ދަނީ ހަރަކާތްތެރިވަމުންނެވެ. މިދިޔަ ހަ މަސްދުވަސްތެރޭ އެތަށް ހާސް ބަޔަކު ކަރަންޓީން ކޮށްފައިވެއެވެ. މިހާތަނަށް ޕޮޒިޓިވްވީ 9700 އަށްވުރެ ގިނަ މީހުންގެ ތެރެއިން ގިނަ މީހުން 14 ދުވަސް ހޭދަކުރީ ފެސިލިޓީތަކުގައެވެ. އެމީހުންގެ ސިއްހީ ހާލަތު ކޮންމެ ދުވަހަކު ބަލަހައްޓަމުން ގެންދިޔަައީ ސިއްހީ އެހީތެރިންނެވެ. އަދި އެމީހުންގެ ހާލަތަށް ބަލާ އެކިއެކި ފަރުވާ ދިނުމުގައި ހަރަކާތްތެރިވީވެސް އެ އެހީތެރިންނެވެ.\nކޮވިޑްގައި ހޭދަކުރި 199 ދުވަސްތެރޭ ރާއްޖޭގެ ވަރަށް ގިނަ ރަށްރަށުން ކޮވިޑްގެ ބަލި މީހުން ފެނިއްޖެއެވެ. އެއިން ކޮންމެ ރަށަކުން ކޮވިޑްގެ ބަލި މީހުން ފެންނަން ފެށުމާއެކު އެ ރަށަކަށް ސިއްހީ ހިދުމަތްތެރިންގެ ޓީމެއް ފޮނުވައެވެ. އަދި އެ ރަށަކަށް ބަލި ދިޔަގޮތުގެ އިންވެސްޓިގޭޝަން ފަށައެވެ. އެއާއެކު ބަލި ޖެހިފައިވާ އެންމެން ދެނެގަތުމަށް ސާމްޕަލް ނަގައެވެ. އަދި ރައްޔިތުން ބަލިން ރައްކާތެރިކޮށް ދިނުމަށް އެތަށް މަސައްކަތްތަކެއް ކުރެއެވެ. ސާމްޕަލްތައް ނެގުމަށްފަހު ފުރަތަމަ ގެންނަމުންދިޔައީ ސީދާ މާލެއަށެވެ. އޭގެ ފަހުން އަތޮޅުތެރޭގައި ކޮވިޑަށް ޓެސްޓް ކުރެވޭނެ އިންތިޒާމް ހަމަޖެއްސުމުން ރަށްރަށުން ނަގާ ސާމްޕަލްތައް ޓެސްޓް ކުރެވޭ އިންތިޒާމް ހަމަޖެހިފައިވާ ރަށެއްގައި ހުންނަ ހޮސްޕިޓަަލަށް ގެންދިއުމުގެ މަސައްކަތުގައިވެސް ހަރަކާތެރިިވަނީ ސިއްހީ އޮފިޝަލުންނެވެ. މޫސުމަށް ބެލުމަށްނެތި ދުރު ދަތުރުތައް ކުރުމުގައި ސިއްހީ ހިދުމަތްތެރިން ދެއްކީވެސް ނަމޫނާއެކެވެ.\nކޮވިޑްގައި މިހާތަނަށް ރާއްޖެއިން 34 މީހަކު މަރުވެއްޖެއެވެ. ކޮވިޑް ބަލީގައި މަރުވާ މީހުން ހިނެވުމާއި ވަޅުލުމުގެ ކަންކަން ކުރިއަށް ގެންދަނީ ހާއްސަ ގައިޑްލައިނެއްގެ ދަށުންނެވެ. އެ މަސައްކަތުގައިވެސް ސިއްހީ އެހީތެރިންގެ ދައުރު ބޮޑެވެ. ވަކިން ހާއްސަކޮށް އެމްއެންޑީއެފްގެ އެކަމުގެ ތަޖުރިބާ ލިބިފައިވާ ސިފައިންނެވެ. ކޮވިޑްގައި މަރުވާ މީހުން ހިނެވުމާއި ވަޅުލުމުގެ ކަންކަމުގައި ހަރަކާތްތެރިވަނީ ސިފައިންނެވެ. އެކަމަށް އަންހެން އަދި ފިރިހެން ސިފައިން ވަނީ ތަމްރީން ކޮށްފައެވެ.\nއަދި ފެސިލިޓީތަކަށް ބަލި މީހުން އުފުލުގައި އިސް ދައުރެއް އަދާކުރަނީ ސިފައިންނެވެ. އަދި ފެސިލިޓީތައް ބެލެހެއްޓުުމުގައިވެސް އެންމެ އިސް ދައުރެއް އޮތީ ސިފައިންނަށެވެ. ރިސޯޓްތަކުގައި ގާއިމްކޮށްފައިވާ ކޮވިޑް ފެސިލިޓީތަކުގައި އަމިއްލަ އާއިިލާއާ ދުރުގައި މިދިޔަ ހަ މަސް ދުވަހު މަސައްކަތް ކުރި ސިފައިން އެބަތިއްބެވެ. އަދި ސިއްހީ އެހީތެރިންވެސް އެބަތިއްބެވެ.\nކޮވިޑްގައި މަރުވި މީހަކު ވަޅުލުމުގައި ސިފައިން ހަރަކާތްތެރިވަނީ: ރާއްޖެއިން 34 މީހަކު ވަނީ މަރުވެފައި --\nމިހާތަނަށް ރާއްޖެއިން 141،184 ސާމްޕަލް ނަގާ ޓެސްޓްކޮށްފައިވާއިރު އެ މަސައްކަތް ހިނގަމުންދިޔައީ އައިޖީއެމް ހޮސްޕިޓަލާއި އޭޑީކޭ އަދި ޕޮލިސް ލެބްގައެވެ. އެ މަސައްކަތުގައި ދެމި ތިބި ސިއްހީ އޮފިޝަލުންނާއި އެ މުއައްސަސާތަކުގެ އިސްވެރިންގެ މަސައްކަތަކީވެސް ފާހަގަކޮށްލެވޭ މަސައްކަތްތަކެވެ. އަދި ޕޮޒިޓިވްވާ މީހުންނަށް ފޯން މެދުވެރިކޮށް އެކަން އަންގާ އައިޖީއެމްއެޗްގެ ސީމެޓް ޓީމުން ކުރަމުންދަނީވެސް ޝުކުރު ހައްގު މަސައްކަތްތަކެކެވެ.\nޕޮޒިޓިވްވާ މީހުން ފެސިލިޓީތަކަށް ގެންދިއުމަށް އެމްބިއުލާސްގައި ތިބޭ ސިއްހީ އޮފިޝަލުންނާއި ތަމްރީން ލިބިފައިވާ ރެޑްކްރެސެންޓްގެ އެހީތެރިންނާއި ސަލާމަތީ ހިދުމަތްދޭ މުއައްސަސާތަކުގެ މުވައްޒިފުންގެ މަަސައްކަތަކީވެސް ފާހަގަކުރަންޖެހޭ މަސައްކަތްތަކެވެ. އަދި އާންމުންގެ ފޯން ކޯލްތަކަށް ޖަވާބުދާރީވުމަށް ތިބޭ ހެލްތް މިނިސްޓްރީގެ ޓެކްނިކަލް މުވައްޒިފުންނާއި އާންމުން ހޭލުތެރިކުރުވުމަށް އެކި މަސައްކަތްތަކުގައި ތިބި އެ އިދާރާތަކުގެ މުވައްޒިފުންގެ މަސައްކަތީވެސް ނުހަނު މުހިންމު މަސައްކަތްތަަކެެކެވެ. ވަކިވަކިން ހުރިހާ ދާއިރާތައް ފާހަގަ ނުކުރެވުނު ނަމަަވެސް ކޮވިޑާއި ގުޅިގެން ސިއްހީ ހިދުމަތްތެރިން އަދި ފްރަންޓްލައިންގައި މަސައްކަތް ކުރާ ކޮންމެ އިދާރާއެއްގެ ކޮންމެ މުވައްޒިފެއްގެ މަސައްކަތަށް ޝުކުރު ހައްގެވެ. ކޮވިޑުން ރައްކާތެރިވުމަށް ކުރެވޭ ގައުމީ މަސައްކަތުގައި ކޮންމެ ސިފައެއްގައި ބައިވެރިވި އަދި ބައިވެރިވަމުންދާ ކޮންމެ މީހަކަށް ރައްޔިތުންގެ ފަރާތުން ޝުކުރެވެ.


SunOnline: Eki fannu thakun faahaga kollevey beyfulhun himanaigen MRM ge mashvaraa committee ekulavaalaifi\nއެކި ފަންނުތަކުން ފާހަގަކޮށްލެވޭ ބޭފުޅުންނާއެކު އެމްއާރްއެމްގެ މަޝްވަރާ ކޮމިޓީ އެކުލަވާލައިފި\nޝަފްނާ ހުސައިން 14 Dec 2019, 21:37\nއެމްއާރްއެމްގެ އިންތިގާލީ ރައީސް އަދި ކުރީގެ ރައީސް މައުމޫން އަބްދުލްގައްޔޫމް -- ސަން ފައިލް ފޮޓޯ/ ފަޔާޒު މޫސާ\nމޯލްޑިވްސް ރިފޯމް މޫވްމަންޓް (އެމްއާރުއެމް) ގެ އިންތިގާލީ ރައީސް، ރައީސް މައުމޫން އަބްދުލް ގައްޔޫމްގެ މަޝްވަރާ ކޮމިޓީ އެކުލަވާލައިފިއެވެ.\nމަޝްވަރާ ކޮމިޓީ އެކުލަވާލައިފައި ވަނީ 12 ބޭފުޅުންގެ މައްޗަށެވެ. އެ ބޭފުޅުންގެ ތެރޭގައި ދައުލަތަށް ގިނަ ދުވަހު ހިދުމަތް ކުރެއްވި އަދި ކުރީގެ ދެ މިނިސްޓަރުން ކަމުގައިބާ އުމަރު ޒާހިރު އާއި އައްބާސް އިބްރާހީމް އަދި ރައީސް މައުމޫންގެ އަނބިކަނބަލުން ނަސްރީނާ އިބްރާހީމް ހިމެނިވަޑައިގަންނަވައެވެ.\nކޮމިޓީގައި ދެން ހިމެނިވަޑައިގަންނަވާ ބޭފުޅުންނަކީ ގައުމީ އިނާމު ކޮމިޓީގެ މެމްބަރު އަދި އަންހެނުންގެ ހައްގުތަކަށް މަސައްކަތް ކުރައްވާ ރަހީމާ އާދަމް އާއި، ހެލްތު މިނިސްޓްރީގެ ސްޓޭޓް މިނިސްޓަރު މުހައްމަދު ޒުހައިރު އާއި ތައުލީމީ ދާއިރާގައި ގިނަ ދުވަސްތަކެއް ވަންދެން ހިދުމަތް ކުރައްވަމުން ގެންދަވާ ދެ ބޭފުޅުން ކަމުގައިވާ ވަފާ ވަހީދު މުހައްމަދާއި އާއިޝަތު ޝިހާމާގެ އިތުރުން ކާމިޔާބު ފުޓުބޯޅަ ކޯޗު އަލީ ސުޒައިން އާއި ކާމިޔާބު އެކްޓަރު ނިއުމާ މުހައްމަދު އަދި މޯލްޑިވްސް ބްރޯޑްކާސްޓިން ކޮމިޝަންގެ ކުރީގެ މެމްބަރު މޫމިނާ އާދަމް އާއި ވިޔަފާރިވެރިޔާ އިސްމާއިލް މާޖިދު އަދި މުހައްމަދު އަފީފު ހުސައިން އެވެ.\nއެމްއާރުއެމްގެ އަސާސީ ގަވައިދުގައި ވާ ގޮތުން، އެ ޕާޓީގެ މަގާމުތައް ހަމަޖައްސާފައިވަނީ އަންހެނުންނަށް 50 ޕަސަންޓު ހާއްސަކޮށްގެންނެވެ. އެގޮތުގެ މަތިން މަޝްވަރާ ކޮމިޓީގެ ދެބައިކުޅަ އެއްބައި މެމްބަރުންނަކީ އަންހެނުންނެވެ.\nއިލެކްޝަންސް ކޮމިޝަނުގައި އެމްއާރްއެމް ރަޖިސްޓްރީކޮށްދީފައި ވަނީ މިދިޔަ މަހުގެ 25 ވަނަ ދުވަހުއެވެ. ޕާޓީގެ އިންތިގާލީ ރައީސް ކަމަށް ރައީސް މައުމޫން އިންތިހާބުކޮށްފައި ވާއިރު، އިންތިގާލީ ނައިބު ރައީސުންނަށް އިންތިހާބުކޮށްފައި ވަނީ މިނިސްޓަރ އޮފް އާޓްސް ކަލްޗާ އެންޑް ހެރިޓޭޖް ޔުމްނާ މައުމޫނާއި ޖެންޑާ މިނިސްޓްރީގެ ކުރީގެ ކޯޑިނޭޓަރު އައިމިނަތު ނާދިރާ އެވެ.\nމިއީ ރާއްޖޭގެ ސިޔާސީ ޕާޓީއެއްގެ ލީޑަޝިޕުގައި އަންހެނުންގެ މެޖޯރިޓީއެއް އޮތުމަށް މެދުވެރިވި ފުރަތަމަ ފަހަރެވެ.\nޕާޓީގެ ވަގުތީ ހިންގާ ކޮމިޓީއަށް އިންތިހާބު ކޮށްފައި ވަނީ 10 އަންހެން މެމްބަރުންނާއި 10 ފިރިހެން މެމްބަރުންނާ އެކު ޖުމްލަ 20 މެމްބަރުންނެވެ. އޭގެ އިތުރުން އިންތިގާލީ ރައީސް އައްޔަން ކުރާ ހަތަރު މެމްބަރުންނާއި އަންހެނުންގެ ކައުންސިލުން ދެ މެމްބަރުންނާއި ޒުވާނުންގެ ކައުންސިލުން 12 މެމްބަރުން ވެސް ވަގުތީ އެގްޒެކެޓިވް ކައުންސިލްގައި ހިމެނިވަޑައިގަންނަވަ އެވެ. ޖުމްލަ 32 މެމްބަރަކު އެ ކައުންސިލްގައި ހިމެނެވެ.


Turkish Airlines ge 211 muvazzafun vazeefaain vakikoffi - vNews.mv\nޓާރކިޝް އެއަރލައިންސްގެ 211 މުވައްޒަފުން ވަޒީފާއިން ވަކިކޮށްފި\nސައިފް އަޒްހަރު 25 July 2016, 20:07\nޓާރކިޝް އެއަރލައިންސްގެ 211 މުވައްޒަފުން ވަޒީފާއިން ވަކިކޮށްފިއެވެ.\nވަޒީފާއިން ވަކިކުރެވުނު މުވައްޒަފުންނަކީ، މިމަހުގެ 15 ވަނަ ދުވަހު ތުރުކީއަށް ގެންނާން އުޅުނު ބަޣާވާތުގެ އަޑީގައި ހުރިކަމަށް ތުރުކީން ތުހުމަތުކުރާ، އެމެރިކާގައި ދިރިއުޅޭ ދީނީ އިލްމުވެރިޔާ މުހަންމަދު ފަތުހުﷲ ޣުލެންއާ "ގުޅުން އޮންނަ ކަމަށް" ތުހުމަތުކޮށް ވަޒީފާއިންވަކިކުރި މުވައްޒަފުންނެވެ.\nޓާރކިޝް އެއަރލައިންސްއިން ނެރުނު ބަޔާނެއްގައި ބުނެފައިވަނީ، އެ މުވައްޒަފުން ވަޒީފާއިން ވަކިކުރެވުނީ "ގައުމުގެ މަސްލަތާއި، ކުންފުނީގެ މަސްލަހަތާ ޚިލާފް އަމަލުތަކެއް" އެ މުވައްޒަފުންގެ ކިބައިން ފެނިގެން ކަމަށެވެ.\nޓާރކިޝް އެއަރލައިންސްގެ މީޑިއާ ޔުނިޓުން ސޮއިކޮށް ނެރެފައިވާ ބަޔާނުގައި ބުނެފައިވަނީ، އެ އެއަރލައިންސް އޮތީ، ބަޣާވާތް ރޭވި މީހުންނާ ދެކޮޅަށް އަދި ތުރުކީގެ ބަތަލުންފަދަ، ޝަރަފްވެރި ހުރިހާ ރައްޔިތުންނާ ގުޅިފައި ކަމަށެވެ.\nތުރުކީގެ ސަރުކާރު އިންގިލާބު ކޮށްލަން، ގެންނާން އުޅުނު ބަޣާވާތުގެ އަޑީގައި ހުރީ، އެމެރިކާއަށް އަމިއްލައަށް އަރުވާލެވިގެން އުޅޭ، އުމުރުން 75 އަހަރުގެ މުހަންމަދު ފަތުހުﷲ ޣުލެންއާއި، އޭނާގެ "އެފް.އީ.ޓީ.އޯ" ޖަމާއަތް ކަމަށް ތުރުކީގެ ކަމާބެހޭ ފަރާތްތަކުން ތުހުމަތު ކުރެއެވެ.\nމިކަމާހެދި، ޣުލެން ތުރުކީއާ ހަވާލު ކުރުމަށް ތުރުކީ ސަރުކާރުން ދަނީ އެމެރިކާގެ ކިބައިން އެދެމުންނެވެ. ނަމަވެސް، ތުރުކީއަށް ގެންނާން އުޅުނު ބަޣާވާތާއި އެއްވެސް ގުޅުމެއް ނުވާކަމަށް ބުނެ ޣުލެންއާއި، އޭނާގެ ޖަމާއަތުން ގެންދަނީ ތުރުކީ ސަރުކާރުގެ ތުހުމަތުތަކާ ދެކޮޅު ހަދަމުންނެވެ.\nފަތުހުﷲ ޣުލެންގެ "އެފް.އީ.ޓީ.އޯ" ޖަމާއަތުގެ ބޮޑު ވިއުގައަކުން މުޅި ދުނިޔޭގެ އެކި ކަންކޮޅުތަކުގައި ސްކޫލްތަކާއި، ހިލޭ އެހީދޭ ޖަމާއަތްތައް ހިންގައެވެ.\nތުރުކީ ބަޣާވާތާ ގުޅިގެން، އެކަމާ ގުޅުންހުރި ކަމަށް ތުހުމަތުކޮށް ތުރުކީގެ ކަމާބެހޭ ފަރާތްތަކުން މިހާތަނަށް ވަނީ 13،000 އަށްވުރެ ގިނަ މީހުން ހައްޔަރު ކޮށްފައެވެ. އޭގެ ތެރޭގައި، ސިފައިންނާއި، ފުލުހުންނާއި، ފަނޑިޔާރުންނާއި، ވަކީލުންނާއި، ޕްރޮފެސަރުންނާއި، ޓީޗަރުންވެސް ހިމެނެއެވެ.\nބަޣާވާތާ ގުޅުންހުރި ކަމަށް ތުހުމަތުކުރެވޭ 42 ނޫސްވެރިން ހައްޔަރު ކުރުމުގެ އަމުރުވެސް ތުރުކީގެ ކަމާބެހޭ ފަރާތްތަކުން މިއަދު ވަނީ ނެރެފައެވެ.\nބަޣާވާތާ ގުޅުވައިގެން ތުރުކީ ސަރުކާރުން އެއްވެސް ހައްދެއްނެތި މީހުން ހައްޔަރު ކުރަމުންދާ ދިއުމާ ގުޅިގެން ހުޅަނގުގެ ގައުމުތަކުން ދަނީ ކަންބޮޑުވުން ފާޅުކުރަމުންނެވެ.\nއަނެއްކޮޅުން، ހައްޔަރުކޮށްފައިވާ މީހުންގެ ގައިގައި ތަޅައި އަނިޔާކުރުމާއި، ރޭޕްކުރުމުގެ ކަންކަން ހިނގަމުންދާ ކަމުގެ ކަށަވަރު މައުލޫމާތު ލިބިފައިވާ ކަމަށް ބުނެ އެމްނެސްޓީ އިންޓަރނޭޝަނަލްއިން ވަނީ ބަޔާނެއްވެސް ނެރެފައެވެ. ނަމަވެސް ތުރުކީ ސަރުކާރުން އެވާހަކަތައް ދޮގުކޮށްފައި ވެއެވެ.


Modi ge dhathurufulhaa gulhigen hulhumale ge baeh maguthah bandhu kuranee\nމޯދީގެ ދަތުރުފުޅާ ގުޅިގެން ހުޅުމާލޭގެ މަގުތައް ބަންދުކުރެވޭނެ ގޮތުގެ ޗާޓު -- ފޮޓޯ: ފުލުހުން\n6 ޖޫން 20190ކޮމެންޓް\nމޯދީގެ ދަތުރުފުޅާއި ގުޅިގެން ހުޅުމާލޭގައި ވެސް ބައެއް މަގުތައް ބަންދު\nއަންނަ ހޮނިހިރު ދުވަހު އިންޑިއާގެ ބޮޑު ވަޒީރު ނަރެންދުރަ މޯދީ ރާއްޖެ ވަޑައިގަންނަވަން ހަމަޖެހިފައިވާތީ ސަލާމަތީ ސަބަބުތަކަށްޓަކައި ހުޅުމާލޭގެ ބައެއް މަގުތައް ބަންދުކުރަން ނިންމައިފިއެވެ.\nފުލުހުން އާންމުކޮށްފައިވާ ޗާޓުން ދައްކާ ގޮތުގައި ހުޅުމާލޭގެ ބޮޑެތި ބައެއް މަގުތައް ވަނީ ބަންދުކުރަން ނިންމާފަ އެވެ. އެގޮތުން ބްރިޖުން ފައިބައިގެން ހުޅުމާލެ ތެރެއަށް އަރައިގެން ދާން އޮންނަ މަގާއި ސެންޓްރަލް ޕާކު ސަރަހައްދުން ހުޅުމާލޭ ދެވަނަ ފިޔަވައްސަށް ދާން އޮންނަ ސަރަހައްދު ބަންދުކުރެވޭނެ ކަމަށް ފުލުހުން ބުނެއެވެ. އޭގެ އިތުރުން ވެސް ދެވަނަ ފިޔަވައްސަށް ދެވޭނެ ގިނަ މަގުތަކެއް ބަންދު ކުރާނެ އެވެ.\nފުލުހުން ބުނީ، މާދަމާ 18:00 އިން ހޮނިހިރު ދުވަހުގެ ރޭ 22:00 އަށް ބައެއް މަގުތަކުގައި ޕާކު ކުރުން ވެސް މަނާ ވާނެ ކަމަށެވެ.\nIndia ge PM Narendra Modi hulhumale ah vadai gannavaairu, security beynumah chart gai RAIY kulain faahaga kohfaivaa sarahahdhu thakugai 07 June 2019 vana dhuvahuge 18:00 feshigen 09 June 2019 vana dhuvahuge 22:00 aai hamayah ehgamu ulhandu park kurumakee manaakameh. pic.twitter.com/na9FfRCR5T— Maldives Police (@PoliceMv) June 6, 2019\nދެ ދުވަހުގެ ދަތުރުފުޅެއްގައި މޯދީ ރާއްޖެ ވަޑައިގަންނަވާއިރު މާލޭގެ ބައެއް މަގުތައް ވެސް ބަންދުކުރަން ވަނީ ނިންމާފައެވެ. އަދި އާދިއްތަ ދުވަހު ހެނދުނު ދެ ގަޑިއިރެއްހާއިރަށް ސިނަމާލޭ ބްރިޖު ވެސް ބަންދުވާނެ ކަމަށް ފުލުހުން ބުނެއެވެ.\nމިއީ މޯދީ ރާއްޖެ ވަޑައިގަންނަވާ ދެވަނަ ފަހަރެވެ. މޯދީ އަލަށް ރާއްޖެ ވަޑައިގެންނެވީ ރައީސް އިބްރާހީމް މުހައްމަދު ސޯލިހު ވެރިކަމާއި ހަވާލުވެވަޑައިގަތުމަށް ބޭއްވި ރަސްމިއްޔާތުގައި ބައިވެރިވެވަޑައިގަތުމަށެވެ. މިފަހަރުގެ ދަތުރުފުޅުގައި ރައްޔިތުންގެ މަޖިލީހުގައި ތަގްރީރު ވެސް ކުރައްވާނެ އެވެ.\nނަރެންދުރާ މޯދީ ހުޅުމާލެ ރާއްޖެ ފުލުހުން


Lanka Ge Sarukaarun Gina Tax Thakeh Uvaalany - Vaguthu\nލަންކާގެ ސަރުކާރުން ގިނަ ޓެކްސްތަކެއް އުވާލަނީ\nސްރީލަންކާގެ މަރުކަޒީ ބޭންކު\nދާދި ފަހުން އަވަށްޓެރި ސްރީ ލަންކާގެ ރައީސް ކަމާއި ހަވާލުވެވަޑައިގެން ގޮޓަބަޔަ ރާޖަ ޕަކްސަ އެ ގައުމުގައި ގާއިމް ކޮށްފައިވާ ޓެކްސް ނެގުމުގެ ނިޒާމަށް ބޮޑެތި ބަދަލުތަކެއް ގެނައުމަށް ނިންމަވައިފިއެވެ.\nއެ ގައުމުގެ ރިޕޯޓުތައް ބުނާގޮތުން ގޮޓަބަޔަ އިސްވެ ހުންނަވައިގެން ކުރިއަށް ގެންދިޔަ ކެބިނެޓު ބައްދަލުވުމުގައި މިގޮތަށް ކަންތައް ކުރަން ނިންމާފައި ވަނީ ރައްޔިތުންނަށް ލުޔެއް ދިނުމުގެ ގޮތުންނެވެ. މިގޮތުން މީގެ ކުރިން ނަގަމުން އައި ގިނަ ޓެކްސްތަކެއް އުވާލައި، އިތުރު ޓެކްސްތައް ނަގާނެ ނިޒާމަށް ބަދަލު ގެނައުމާއި ގުޅޭ ގޮތުން އެ ކެބިނެޓު ބައްްދަލުވުމުގައި ވަނީ މަޝްވަރާތައް ކޮށްފައެވެ.\nމިގޮތަށް ބަދަލު ގެންނެވިކަން ހާމަކޮށްފައި ވަނީ ކެބިނެޓުގެ ސްޕޯކްސްޕާސަން އެ ގައުމުގެ މީޑިއާތަކަށް ބޭއްވި ނޫސްވެރިންގެ ބައްދަލުވުމެއްގައެވެ.\nސަރުކާރުން ވަނީ ވެލިއު އެޑެޑް ޓެކްސް 15 އިންސައްތަ އިން 8 އިންސައްތަ އަށް ކުޑަކުރަން ނިންމައި، ނޭޝަން ބިލްޑިން ޓެކްސް އެއްކޮށް އުވާލާފައެވެ. އަދި އެކޮނޮމިކް ސާވިސް ޗާޖާއި، ޑެބިޓް ޓެކްސްގެ އިތުރުންވެސް އެތައް ޓެކްސްތަކެއް އުވާލާފައިވާކަން ފާހަގަކޮށްލެވެއެވެ.\nމި އަހަރުގެ ކުރީކޮޅު ސްރީލަންކާ އަށް ދިން ނިރުބަވެރި ހަމަލާތަކުގެ ސަބަބުން އެ ގައުމުގެ އިގްތިސާދު ދަށަށް ދިޔައިރު، އެ ގައުމުގެ ސަރުކާރުން އަންނަނީ އިގްތިސާދު ރަނގަޅު ކުރުމަށް ގިނަގުނަ މަސައްކަތްތަކެއް ކުރައްވަމުންނެވެ. އޭގެ ތެރޭގައި ޓެކްސްގެ ނިޒާމަށް ބަދަލު ގެނައުންވެސް ހިމެނެއެވެ.\nމަދުން ނޫނީ ނުފެންނަ ވައްތަރެއްގެ އެއްމާބަނޑު ދެ އެތް


Hamalaage fahathugai othee India kan shahkehnei: Imran Khan\nޕާކިސްތާނުގެ ބޮޑު ވަޒީރު އިމްރާން ހާން. -- ފޮޓޯ: އޭޕީ\nކަރާޗީ (ޖުލައި 1) - ޕާކިސްތާނުގެ ދެކުނުގައި އޮންނަ ސިޓީއެއްކަމަށްވާ ކަރާޗީގައި ހުންނަ ސްޓޮކް އެކްސްޗޭންޖަށް ބަޑިހިފައިގެން ބައަކު ވަދެ ހޯމަ ދުވަހު ދިން ހަމަލާގެ ފަހަތުގައި އޮތީ އިންޑިއާކަމަށް ޕާކިސްތާނުގެ ބޮޑު ވަޒީރު އިމްރާން ހާން ތުހުމަތު ކުރައްވައިފި އެވެ.\nއެ ހަމަލާގައި އެ ތަނުގެ ދެ ގާޑުންނާއި ފުލުހަކު ވަނީ މަރުވެފަ އެވެ.\nއަދި ސްޓޮކް އެކްސްޗޭންޖު ހުންނަ އިމާރާތުގެ މައި ގޭޓަށް ގްރެނޭޑު ހަމަލާއެއް ދިނުމަށްފަހު ބަޑިހިފައިގެން ވަދެ ހަމަލާދިން ހަތަރު މީހުން، ފުލުހުންނާއެކު ހިނގި ކުރިމަތިލުމުގެ ތެރެއިން ވަނީ މަރާލެވިފަ އެވެ.\n"ހަމަލާގެ ފަހަތުގައި އޮތީ އިންޑިއާކަމާމެދު އެއްވެސް ޝައްކެއްނެތް،" ޕާލިމަންޓުގައި ވާހަކަ ދައްކަވަމުން ހާން ވިދާޅުވި އެވެ.\nއެ ތުހުމަތުތަކަށް ބާރުލިބޭ ހެއްކެއްގެ ވާހަކަ ވިދާޅުނުވި ނަމަވެސް، ހާން ވަނީ ޕާކިސްތާނުގައި ހަމަލާއެއް ދޭން އުޅޭކަމަށް އިންޓެލިޖެންސަށް މައުލޫމާތު ލިބުނު ކަމަށާއި، އެ ކަންބޮޑުވުން ކެބިނެޓާއެކު ހިއްސާ ކުރެއްވިކަމަށްވެސް ވިދާޅުވެފަ އެވެ.\nހާން ވިދާޅުވީ، ސްޓޮކް އެކްސޭންޖަށް ވަނީ 2008 ވަނަ އަހަރު އިންޑިއާގެ މުމްބާއީ ހަމަލާތަކާ އެއްގޮތަށް ގިނަ ބަޔަކު ރަހީނުކޮށްގެން މަރާލަންކަމަށާއި، ނަމަވެސް އެކަން ކާމިޔާބުނުވީ ސަލާމަތީ ބާރުތަކުގެ ކުޅަދާނަކަމުން ކަމަށެވެ.\nސްޓޮކް އެސްޗޭންޖަށް ދިން ހަމަލާގެ ޒިންމާ ނަގާފައިވަނީ އިންޑިއާ ސަރުކާރުން ވާގިދޭކަމަށް ޕާކިސްތާނުން ތުހުމަތުކުރާ ބަލޮކް ލިބަރޭޝަން އާމީ (ބީއެލްއޭ) އިންނެވެ.\nޕާކިސްތާނުގެ ހުޅަނގު ދެކުނު ޕްރޮވިންސެއްކަމަށްވާ ބަލޮކިސްތާނުގައި ހަރަކާތްތެރިވާ ހަނގުރާމަވެރި ޖަމާއަތް ވަނީ 2006 ވަނަ އަހަރުން ފެށިގެން ބޭން ކޮށްފަ އެވެ. އަދި އެމެރިކާ އިން ވެސް މިދިއަ ޖުލައި މަހު ވަނީ ބީއެލްއޭ ޓެރަރިސްޓު ޖަމާއަތެއްގެ ގޮތުގައި ކަނޑައަޅައިފަ އެވެ.\nއިންޑިއާ ޓެރަރިޒަމް ޕާކިސްތާން + އިމްރާން ޚާން


Raees ofeehun 19,000 MVR ge musaara akah Dhivehi type kuraane meehaku hoadhanee | Mihaaru\n19،000ރ. ގެ މުސާރައަކަށް ދިވެހި ޓައިފް ކުރާނެ މީހަކު ރައީސް އޮފީހަށް ހޯދަނީ\n07 އޯގަސްޓް 2020 - 00:20 43 comments\nފަރިތަކޮށް ދިވެހި ޓައިޕްކުރާ އަދި ދިވެހި ބަހުގެ ގަވައިދު ރަނގަަޅަށް އެނގޭ މީހަކު 19،000ރ. ގެ މުސާރައަކަށް ރައީސް އޮފީހަށް ބޭނުންވެގެން ހޯދަން އިއުލާން ކޮށްފި އެވެ.\nއެ އޮފީހުގެ ކޯޕަރޭޓް ސާވިސް ޑިޕާޓްމެންޓަށް ޑެޕިއުޓީ ޑިރެކްޓަރުގެ މަގާމަށް ކުރިމަތިލުމުގެ ފުރުސަތު މިދިޔަ ހަފުތާގެ ބުދަ ދުވަހު ހުޅުވާލާފައިވާއިރު އެ މުއްދަތު އިއްޔެގެ ނިޔަލަށް ވަނީ ހަމަވެފަ އެވެ.\n* ޓައިޕް ކުރަންޖެހޭ އެކިއެކި ލިޔުންތައް ވީހާވެސް ކުށް މަދުކޮށް، ދިވެހި ބަހުގެ ގަވައިދާއި ހަމަތަކާ އެއްގޮތަށް، ފަރިތަކަމާއެކު އަވަހަށް ޓައިޕް ކުރުން.\n* މަސައްކަތްކުރާ ޔުނިޓުގައި އާކައިވް ކޮށް، ބަލަހައްޓަން ޖެހޭ ކުރީގެ ލިޔުންތައް ފަރިތަކަމާއެކު ކުށް ނުލައި އަވަހަށް ޓައިޕް ކުރުން.\n* ރެކޯޑިން އަޑު އަހައިގެން ޓައިޕް ކުރަން ޖެހޭ ލިޔުންތައް ފަރިތަކަމާއެކު ކުށް ނުލައި ޓައިޕް ކުރުން.\nމަގާމުގެ ޝަރުތުގެ ގޮތުގައި އިއުލާންގައި ވަނީ މަގާމުގެ މަސައްކަތް ކުރުމުގެ ގާބިލުކަން ސާބިތުކޮށްދިނުމާއެކު، ބެޗްލާސް އޮފް އާޓްސް އިން ދިވެހި ލެންގުއޭޖްގެ ސަނަދެއް ހާސިލުކޮށްފައިވުމެވެ. އަދި މަގާމުގެ މަސައްކަތާ ގުޅޭ ދާއިރާއެއްގައި ހަ އަހަރު ދުވަހުގެ މަސައްކަތުގެ ތަޖުރިބާ ލިބިފައިވުން ހިމެނެ އެވެ. އެ މަގާމަށް މީހަކު ހޮވުމުގައި ދިވެހި ބަހުން ލިޔެފައިވާ ލިޔުންތައް ކުށްފިލުވައި ރަނގަޅު ކުރުމުގެ ތަޖުރިބާ އާއި މައުލޫމާތު ލިބިފައިވާ މީހަކަށް އިސްކަންދެވޭނެ ކަމަށް ވެސް އިއުލާނުގައި ވެ އެވެ.\nމި މަގާމުގެ އަސާސީ މުސާރައަކީ މަހަކު 7،875ރ. އެވެ. އޭގެ އިތުރުން ސާވިސް އެލަވަންސަށް 2،000ރ. އާއި ޚާއްސަ އެލަވަންސަށް 3،543.75 (މުސާރައިގެ 45 ޕަސެންޓު) އާއި ލިވިން އެލަވަންސަށް 2،500ރ. އަދި ކޮލިފިކޭޝަން އެލަވަންސްގެ ގޮތުގައި 4،000ރ. ލިބޭނެ ކަމަށް ރައީސް އޮފީހުން ބުންޏެވެ.\nދިވެހި ފަރިތަކޮށް ޓައިޕް ކުރާނެ މީހަކު ބޮޑު މުސާރައަކަށް ހޯދަން ރައީސް އޮފީހުން އިއުލާން ކޮށްފައިވާއިރު، ކޮވިޑް-19އާ ގުޅިގެން ކުރިމަތިވެފައިވާ މާލީ ދަތިކަމުން އަރައިގަތުމަށްޓަކައި ސަރުކާރުގެ ޚަރަދުތައް ކުޑަ ކުރަން ފިނޭންސް މިނިސްޓްރީން ވަނީ އަންގައިފަ އެވެ.\nއިތުރު ލިޔުންތައް ރައީސް އޮފީސް ދިވެހި ސަރުކާރު ދިވެހި ބަސް


Kiara Raajjein nagai share kuri photo ah suvaaluthah\nކިއާރާ ރާއްޖޭގައި ނަގައި ޝެއާކުރި ފޮޓޯއަށް ފޭނުންގެ ސުވާލެއް!\nކިއާރާ އާއި ސިދާރްތު ރާއްޖޭގައި ނަގާފައިވާ ފޮޓޯތަކެއް\nކިއާރާ އަދުވާނީ އާ އަހަރު ފާހަގަކުރަން ރާއްޖެ އައިސް ނަގާފައިވާ ވަރަށް ރީތި ފޮޓޯއެއް ބުދަ ދުވަހު އޭނާ ވަނީ ސޯޝަލް މީޑިއާގައި ޝެއާ ކޮށްފަ އެވެ. މި ފޮޓޯގައި އޭނާ ހުރީ ފުރަގަސް ކަނޑާފައި ހުރި ހެދުމެއް ލައިގެން މޫދާ ދިމާލަށް ބަލަހައްޓައި ގެނެވެ. ފޮޓޯ ނަގާފައި ހުރީ އޭނާ ފަހަތުން ފެންނަ ގޮތަށެވެ.\n"2021 އާ ދިމާލަށް ބަލަހައްޓައިގެން" ކިއާރާގެ ފޮޓޯ ކެޕެޝަންގައި އޭނާ ލިޔެފައި ވެއެވެ.\nނަމަވެސް ކިއާރާގެ މި ފޮޓޯއަށް ވުރެ ފޮޓޯ ބެލި މީހުންގެ ޝައުގުވެރިކަން ހުރީ އެހެން ދިމާލަކަށެވެ. ގިނަ ބަޔަކު މި ފޮޓޯއަށް ކުރި ކޮމެންޓުގައި ކިއާރާ ކޮށްފައި ވަނީ ހަމަ އެއް ސުވާލެކެވެ. "ސިދާރްތު ކޮބާ؟" އެވެ.\nހަމަގައިމުވެސް ކިއާރާއާއެކު ފިލްމު އެކްޓަރު އަދި ކިއާރާގެ މިހާރުގެ ލޯބިވެރިޔާ ކަމަށް ވާހަކަ ދެކެވޭ ސިދާރްތު މަލްހޯތުރާ ވެސް ރާއްޖެ އައެވެ. އެހެންވެ ކިއާރާގެ ފޮޓޯގައި ސިދާރްތު ނެތީމަ ފޭނުން އޭނާ ކޮބައިތޯ ބަލަން ބޭނުންވީ އެވެ. އެހެން މީހެއްގެ ކޮމެންޓުގައި ބުނީ ފޮޓޯ ނެގީ ސިދާރްތު ކަމަށް ވެދާނެ ކަމަށާއި އެހެންވީމާ ފޮޓޯގެ ކްރެޑިޓް އޭނާއަށް ދޭން ޖެހޭނެ ކަމަށެވެ.\n"އަހަރެމެންނަށް އެނގޭ ކާކުކަން ފޮޓޯ ނެގީ އެހެންނު،" ޕްރީތަމް ކިޔާ މީހަކު ކުރި ކޮމެންޓެއްގައި ވެއެވެ.\nކިއާރާ އާއި ސިދާރްތު ރާއްޖެ އަންނަން އެއާޕޯޓަށް ގޮސް ތިއްބާ ޕަޕަރާޒީން ނެގި ފޮޓޯތަކެއް ބުދަ ދުވަހު ސޯޝަލް މީޑިއާގައި ވަރަށް ހިނގާފައި ވެއެވެ.\nސިދާރްތު އާއި ކިއާރާ ރައްޓެހިވެގެން އުޅޭ ވާހަކަ ދައްކާތާ މިހާރު ވަރަށް ގިނަ ދުވަސް ވެއްޖެ އެވެ. މިކަން އަކްޝޭ ކުމާރު ވަނީ އޭނާ އާއި ކިއާރާ ބައިވެރިވި "ދަ ކަޕިލް ޝަރުމާ ޝޯ'ގެ އެޕިސޯޑެއްގައި ގާތްގަނޑަކަށް ޔަގީން ކޮށްދީފަ އެވެ. އެ ޝޯގައި ވާހަކަ ދައްކަމުން ކިއާރާއާ ދިމާ ކުރުމުގެ ގޮތުން އަކްޝޭ ބުނީ ކިއާރާއަކީ "ބަޅޭ ސިދާންތޯ ވާލީ ލަޅްކީ ހީ" އެވެ. -- ކިއާރާއަކީ ވަރަށް ރަނގަޅު އަޚްލާގެއްގެ ކުއްޖެކެވެ. --\nކިއާރާ އާއެކު ނަގާފައިވާ ފޮޓޯ ޝެއާ ނުކުރިޔަސް ސިދާރްތުގެ އިންސްޓަގްރާމް ސްޓޯރީގައި ރާއްޖޭގެ ބައެއް މަންޒަރުތައް ޝެއާ ކޮށްފަ އެވެ.


ޔުނިޓީ ކަޕް: ސިއްހީ މަރުކަޒު ޓީމު އަތުން ސްކޫލް ޓީމް މޮޅުވެއްޖެ\nއަލީ ރިފްޝާން 18 ފެބްރުއަރީ 2015\nހއ. އުތީމު ކައުންސިލުން އިންތިޒާމްކޮށްގެން ބާއްވާ ޔުނިޓީ ކަޕްގައި އުތީމު ސިއްހީ މަރުކަޒާ ވާދަކޮށް، އުތީމު ސްކޫލް މޮޅުވެއްޖެއެވެ. އިއްޔެ ހަވީރު އުތީމު ދަނޑުގައި ކުޅުނު މެޗުން އުތީމު ސްކޫލ...\nރެހެންދި ސްކޫލް ފެހިކުރުމުގެ ޕްރޮގްރާމެއް ފަށައިފި\nއަހުމަދު ޝަރުވާން 14 ފެބްރުއަރީ 2015\nމި އަހަރު އަލަށް ހުޅުމާލޭގައި ހުޅުވި ރެހެންދި ސްކޫލްގައި ގަސް އިންދައި އެ ސްކޫލް ފެހިކުރުމުގެ ޕްރޮގްރާމެއް މިއަދު ފަށައިފި އެވެ. ސްކޫލްގެ ދަރިވަރުންނާއި ބެލެނިވެރިންގެ އިތުރުން ހުރިހާ ޓީޗަރުން ވެސް...\nބެލެނިވެރިން ބޭނުންވި ކަންކަން ހަމަޖައްސާނެ ކަމަށް ބުނުމުން ގޮއިދޫ ސްކޫލް ހުޅުވައިފި\nއާދަމް ނަޒީރު 09 ފެބްރުއަރީ 2015\nށ. ގޮއިދޫ ސްކޫލުގައި ތަޅު އެޅުވުމުން ބެލެނެވެރިން ކުރި ޑިމާންޑާ އެއްގޮތަށް އެޑިއުކޭޝަން މިނިސްޓްރީ އިން އަމަލު ކުރުމުން ސްކޫލް އަލުން ހުޅުވައިފި އެވެ. "ސަން" އާ ވާހަކަ ދައްކަވަމުން ގޮއިދޫ ކައުންސިލް...\nބެލެނެވެރިން ނިކުމެ ށ. ގޮއެދޫ ސްކޫލް ބަންދުކުރުމަށްފަހު އަލުން ހުޅުވައިފި\nއަހުމަދު މުހައްމަދު 09 ފެބްރުއަރީ 2015\nބެލެނެވެރިން ނިކުމެ ށ. ގޮއެދޫ ސުކޫލުގައި ތަޅު އަޅުވާ ބަންދުކުރުމަށްފަހު އަލުން ހުޅުވައިފި އެވެ. ވީނިއުސް އަށް މައުލޫމާތު ދެއްވަމުން ށ. ގޮއެދޫ އިން ވާހަކަ ދެއްކި ބެލެނެވެރިޔަކު ބުނީ ދިރާސީ އާ އަހަރުގ...\nއ-ވޮއިސް 11 މިނެޓު ކުރިން\nއަޙުމަދު ޙުމެއިދް 14 މިނެޓު ކުރިން


ތާރީޚް: 11 ޖުލައި 2019 ނަމްބަރ: GS114/2019/15-IUL\n1 ( ދޭއް )\nވަޒީފާއަށް އެދޭ ފޯމު މި ސްކޫލް އޮފީހުން ލިބެން ހުންނާނެއެވެ. އަދި ސިވިލްސާވިސް ކޮމިޝަންގެ ވެބްސައިޓް www.csc.gov.mv އިން މި ފޯމު ޑައުންލޯޑުވެސް ކުރެވޭނެއެވެ. މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 22 ޖުލައި 2019 ވާ ހޯމަ ދުވަހުގެ 12.00 ގެ ކުރިން، މާޅެންދޫ ސްކޫލް އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށްވެސް ބަލައި ގަނެވޭނެއެވެ. އީ-މެއިލް އެޑްރެހަކީ، [email protected] އެވެ. އެޕްލިކޭޝަން ފޯމާއެކު ހުށަހަޅަންޖެހޭ ހުރިހާ ލިޔުންތައް ހުށަހަޅާފައި ނުވާނަމަ އެޕްލިކޭޝަން ބާޠިލުކުރެވޭނެއެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6560575 ނަންބަރު ފޯނާއެވެ. އީ-މެއިލް ކުރާނީ [email protected] އަށެވެ.


އައު ޖަނަރޭޓަރެއް އިންސްޓޯލްކޮށް އިންނަމާދޫއަށް ކަރަންޓު ދީފި – Ungoofaaru\nބަނޑޭރިގަނޑު/ޚަބަރު/އައު ޖަނަރޭޓަރެއް އިންސްޓޯލްކޮށް އިންނަމާދޫއަށް ކަރަންޓު ދީފި\nއިންނަމާދޫގައި ކަރަންޓު ދިނުމަށް ބޭނުން ކުރަމުންދާ ޖަނަރޭޓަރުތަކަށް މައްސަލަ ޖެހި އިންނަމާދޫ އިން އިއްޔެ ހަވީރު ކަރަންޓު ކެނޑުނުތާ 24 ގަޑި އިރު ފަހުން އިންނަމާދޫ އަށް ކަރަންޓު ދީފިއެވެ. އިންނަމާދޫ އަށް ކަރަންޓު އަލުން ދީފައި މި ވަނީ ފެނަކާއިން އިންނަމާދޫ އަށް ފޮނުވި 400 ކިލޯ ވޯޓުގެ ޖަނަރޭޓަރު އިންސްޓޯލް ކުރުމަށްފަހުއެވެ.\nއިންނަމާދޫއަށް ކަރަންޓު ދިނުމަށް ބޭނުން ކުރަމުން އަންނަ3ޖަނަރޭޓަރުގެ ތެރެއިން2ޖަނަރޭޓަރު ހަލާކުވެ، ކަރަންޓުގެ މައްސަލަތައް ދިމާވާތާ4މަސް ފަހުން އިއްޔެ ހަވީރު ވަނީ އެންމެ ފަހަށް ހުރި ޖަނަރޭޓަރު ވެސް ހަލާކުވެ މުޅިރަށުން ކަރަންޓު ކެނޑިފައެވެ.\nކަރަންޓު ދިނުމަށްޓަކައި ފެނަކާއިން ވަނީ މުޅިން އާ ޖަނަރޭޓަރެއް އިންނަމާދޫއަށް ފޮނުވުމަށްޓަކައި ރޭ ދޯންޏަކަށް ބަރުކޮށްފައެވެ. ޖަނަރޭޓަރު އިންނަމާދޫ އަށް ފޯރީ މިއަދުގެ މެންދުރު ފަހުގެ ވަގުތެއްގައެވެ. ކަރަންޓު އަލުން ދިނުމަށްޓަކައި ފެނަކައިގެ ޓެކްނިކަލް ޓީމުން ކުރި މަސައްކަތުން ޖަނަރޭޓަރު އިންސްޓޯލްކޮށް ނިންމާލުމަށް ފަހު ރަށަށް ކަރަންޓު ދީފައި ވަނީ މިރޭގެ 9:15 ގައެވެ.


Bayern aai PSG adhi Juventus dhevana burah | Mihaaru\n07 ނޮވެމްބަރ 2019 - 09:10\nގްރޫޕް އޭގައި ޕީއެސްޖީ މޮޅުވީ އަމިއްލަ ދަނޑުގައި ބެލްޖިއަމްގެ ކްލަބް ބްރޫޖް އަތުން 1-0 އިންނެވެ. އަދި ބަޔާން މިއުނިކް ވަނީ އެސިސްޓަންޓް ކޯޗު ހަންސީ ފްލިކްގެ އިރުޝާދުގެ ދަށުން ކުޅެ އޮލިމްޕިއާކޯސް އަތުން 2-0 އިން މޮޅުވެފަ އެވެ. ޔުވެންޓަސް ވަނީ ރޭ ރަށުންބޭރުގައި ކުޅުނު މެޗުން 2-1 އިން ލޮކޮމޯޓިވް މޮސްކޯ ބަލިކޮށްފަ އެވެ.\nރޭގެ މެޗުތަކަށް ފަހު ގްރޫޕްގެ އެއް ވަނައިގައި ޕީއެސްޖީ އޮތީ ކުޅުނު ހަތަރު މެޗުން ވެސް މޮޅުވެ 12 ޕޮއިންޓާ އެކު އެވެ. ބާކީ ދެ މެޗު އޮއްވައި ޕީއެސްޖީ އަށް ދެ ވަނަ ބުރުގެ ޖާގަ ކަށަވަރުވީ އެ ޓީމަށް ވުރެ ކުރީގައި އޮވެ އެހެން ދެ ޓީމަކަށް މި ބުރު ނިންމާނުލެވޭނެތީ އެވެ. މި ގްރޫޕްގެ ދެ ވަނައިގައި އޮތް ރެއާލަށް ހަތަރު މެޗުން ވަނީ ހަތް ޕޮއިންޓް ލިބިފަ އެވެ. ތިން ވަނައިގައި އޮތް ބްރޫޖަށް ހަތަރު މެޗުން ދެ ޕޮއިންޓް ލިބިފައިވާއިރު، ގަލަސަތަރާއި ފުލުގައި އޮތީ ހަތަރު މެޗުން އެއް ޕޮއިންޓާ އެކު އެވެ.\nކްލަބް ބްރޫޖް އަތުން ޕީއެސްޖީ އުނދަގޫ މޮޅެއް ހޯދިއިރު، މެޗުގައި ފެނިގެންދިޔަ ހަމައެކަނި ގޯލު ކާމިޔާބުކުރީ މި ވަގުތު ރަނގަޅު ފޯމެއްގައި ހުރި އާޖެންޓީނާގެ ފޯވާޑް މައުރޯ އިކާޑީ އެވެ. މި މެޗުގައި ޕީއެސްޖީ އަށް ލަނޑު ޖަހާނެ ރަނގަޅު ގިނަ ފުރުސަތުތަކެއް ލިބިގެންދިޔަ ނަމަވެސް ކާމިޔާބުނުވި އެވެ. ދެ ވަނަ ހާފްގައި ބްރޫޖްގެ އެމްބާއޭ ޑިއާގްނޭ ޖެހި ޕެނަލްޓީ ޕީއެސްޖީ ކީޕަރު ކޭލޯ ނަވާސް ވަނީ މަތަކޮށްފަ އެވެ.\nމި ގްރޫޕްގެ އަނެއް މެޗުން ގަލަސަތަރާއި އަތުން 6-0 އިން ރޭ ރެއާލް މެޑްރިޑް މޮޅުވިއިރު، މި މެޗަކީ ރެއާލްގެ ކޯޗުކަމާ ޒިނެދިން ޒިދާން އަލުން ހަވާލުވި ފަހުން އެ ޓީމު އެންމެ ތަފާތު ބޮޑުކޮށް މޮޅުވި މެޗެވެ. ރޭގެ މެޗުގައި އެންމެ ގިނަ ބަޔެއްގެ ލޯ އަމާޒުވީ ހެޓްރިކް ހެދި ބްރެޒިލްގެ 18 އަހަރުގެ ރޮޑްރީގޯ އަށެވެ. އޭނާ އަކީ ރެއާލްގެ ތާރީހުގައި ރައުލް ގޮންޒާލޭޒަށް ފަހު އެ ޓީމަށް ހެޓްރިކެއް ހަދައިދިން އެންމެ ޒުވާން ކުޅުންތެރިޔާ އެވެ.\n"އޭނަގެ ހުނަރު ހުރި ލެވަލަށް ބަލާއިރު މި ފަދަ ކަންތައްތައް ފެނުނަސް އަހަރެން ހައިރާނެއްނުވޭ. ރޮޑްރީގޯ އަކީ މުސްތަގުބަލުގައި ފުޓްބޯޅައިން ބޮޑެތި ކަންތައްތަކެއް ހާސިލްކުރާނެ ކުޅުންތެރިޔެއް. އަހަރެން އޭނާ އަށް މި ދެނީ ހައްގު ފުރުސަތު،" ރޭގެ މެޗަށް ފަހު ޒިދާން ބުންޏެވެ.\nރެއާލުގެ އަނެއް ގޯލުތައް ކާމިޔާބުކުރީ ކަރިމް ބެންޒެމާ ދެ ގޯލުގެ އިތުރުން ކެޕްޓަން ސާޖިއޯ ރާމޯސް އެވެ.\nގްރޫޕް ބީގެ އެއް ވަނައިގައި ބަޔާން އޮތީ ކުޅުނު ހަތަރު މެޗުން ވެސް މޮޅުވެ 12 ޕޮއިންޓާ އެކު އެވެ. މި ގްރޫޕްގެ ދެ ވަނައިގައި އޮތީ ރޭ ރަށުންބޭރުގައި ރެޑްސްޓާ އަތުން 4-0 އިން މޮޅުވި ޓޮޓެންހަމް އެވެ. ތިން ވަނައިގައި ރެޑްސްޓާ އޮތީ ހަތަރު މެޗުން ތިން ޕޮއިންޓާ އެކު އެވެ. ހަތަރު ވަނައިގައި އޮތް އޮލިމްޕިއާކޯސް އަށް އަދި ލިބުނީ އެންމެ ޕޮއިންޓެކެވެ.\nޖަރުމަނު ލީގުގައި ނަތީޖާތަށް ދަށްވެ ބަޔާނުގެ ކޯޗުކަމުގެ މަގާމުން ނިކޯ ކޮވަޗް ވަކިކުރި ފަހުން އެ ޓީމު ކުޅުނު ފުރަތަމަ މެޗުން ރޭ މޮޅުވިއިރު، އޮލިމްޕިއާކޯސް ކޮޅަށް ބަޔާނުގެ ލަނޑުތައް ޖެހީ ރޮބަޓް ލެވަންޑޯސްކީ އާއި އިވާން ޕެރިސިޗް އެވެ. ރެޑްސްޓާ ދަނޑުގައި ކުޅުނު މެޗުގައި ޓޮޓެންހަމްގެ ލަނޑުތައް ޖެހީ ސޮން ހެއުން މިން ދެ ގޯލާއި ޖިއޮވާނީ ލޮ ސެލްސޯ އަދި ކްރިސްޓިއަން އެރިކްސެން އެވެ.\nގްރޫޕް ޑީން ޔުވެންޓަސް ދެ ވަނަ ބުރުގެ ޖާގަ ކަށަވަރުކުރީ ރޭގެ މޮޅާ އެކު ހަތަރު މެޗުން 10 ޕޮއިންޓް ހަމަކޮށްގެންނެވެ. އެ ގްރޫޕްގެ ދެ ވަނައިގައި އޮތް އެތުލެޓިކޯ މެޑްރިޑް ވަނީ ރޭ ބަޔާ ލެވަކޫސަން އަތުން 2-1 އިން ބަލިވެފަ އެވެ. އެތުލެޓިކޯ އަށް ހަތަރު މެޗުން ހަތް ޕޮއިންޓް ލިބިފައިވާއިރު، ތިން ވަނައިގައި އޮތް ލޮކޮމޯޓިވް މޮސްކޯ އާއި ހަތަރު ވަނައިގައި އޮތް ލެވަކޫސަނަށް ވަނީ ހަތަރު މެޗުން ތިން ޕޮއިންޓް ލިބިފަ އެވެ.\nއާރޮން ރަމްސޭގެ ގޯލުން ޔުވެންޓަސް ލީޑުނަގާފައިވަނިކޮށް ލޮކޮމޯޓިވަށް އެއްވަރުކޮށްދިނީ އަލެކްސޭއި މިރަންޗުކް އެވެ. މެޗުގެ އިތުރު ވަގުތުގައި ޔުވެންްޓަސް މޮޅުކޮށްދިން ގޯލު ޖެހީ ޑަގްލަސް ކޮސްޓާ އެވެ.\nއިތުރު ލިޔުންތައް ރިއަލް މެޑްރިޑް ޗެމްޕިއަންސް ލީގު ބަޔާން މިއުނިކް


ޤިޔާމަތްވުމުގެ ޢަލާމާތްތައް (أَشْرَاطُ السَّاعَةِ) – 53 “ޢަޖަމީންނާ ހަނގުރާމަ ކުރެވުން.” – DhiSalafiyyah\n22/08/2015 ޢަޤީދާއާއި ފިރުޤާތައްއައްޝައިޚް އަޙްމަދު ނާޒިލް މުޙައްމަދު\nއަބޫ ހުރައިރާ رضي الله عنه ގެ އަރިހުން ރިވާވެގެން ވެއެވެ. ނަބިއްޔާ صلى الله عليه وسلم ޙަދީޘް ކުރެއްވިއެވެ: ((لاَ تَقُومُ السَّاعَةُ حَتَّى تُقَاتِلُوا خُوزًا وَكَرْمَانَ مِنَ الأَعَاجِمِ؛ حُمْرُ الوُجُوهِ، فُطْسُ الأُنُوفِ، صِغَارُ الأَعْيُن؛ كَأَنَّ وُجُوهَهُمُ المِْجَانُّ المُطْرَقَةُ، نِعَالِهُمُ الشَّعَر)) މާނައީ: “ޢަޖަމީންގެ ޚޫޒީންނާއި ކަރްމާނުންނާ ހަނގުރާމަ ކޮށްފުމަށްދާންދެން ޤިޔާމަތް ޤާއިމް ނުވާހުއްޓެވެ. މޫނު ރަތް، ގޮށް ނޭފަތް، ލޯކުދި ބައެކެވެ. އެބައިމީހުންގެ މޫނުތައް ފަތާއައްޑަނަތަކެއް ފަދައެވެ. އެބައިމީހުންގެ ފައިވާންތައް ވަނީ އިސްތަށިންނެވެ.”\nމިބައިމީހުންގެ ޞިފަތަކާ ބޭހެ ވާހަކަތައް، ތުރުކީންނާ ހަނގުރާމަ ކުރެވުމާ ބެހޭގޮތުން ވާރިދުވެފައިވާ ޙަދީޘްތަކުގައި ޛިކުރުވެވި ހިނގައްޖެއެވެ. އަދި ޚޫޒީންނާ ކަރްމާނުންނާ ހަނގުރާމަ ކުރުމުގެ ވާހަކަ މިތާނގައި މިވާ ޙަދީޘްގައި ޛިކުރު ކުރެވިފައި ވެއެވެ. އެމީހުންނީ ތުރުކީންގެ ޤައުމުތަކުގެ ބައެއް ނޫނެވެ. އަދި ކިއެއްހެއްޔެވެ! އެމީހުންވަނީ ޢަޖަމީންގެ ޤައުމުތަކުންނެވެ. އަދި މިއާއެކު އެބައިމީހުން ޞިފަ ކުރެވިފައިވަނީ ތުރުކީންގެ ޞިފައިންނެވެ.\nއިބްނު ޙަޖަރު ވިދާޅުވިއެވެ. [ބަސްފުޅުގެ މާނައި:] “މިޙަދީޘްއާއި ތުރުކީންނާ ހަނގުރާމަ ކުރެވުމުގެ ވާހަކަވާ ޙަދީޘްއަކީ ތަފާތު ޙަދީޘެއް ކަމުގައި ބުނެވިދާނެއެވެ. އަދި މިދެބައިގަނޑު ނުކުންނާނޭ ކަމުގެ އިންޒާރު އެދެޙަދީޘުގައި ޖަމާވެފައި ވެއެވެ.”\nދަންނަވަމެވެ. ސަމްރާ رضي الله عنه ރިވާ ކުރައްވާފައިވާ ޙަދީޘުން މިކަމަށް ބާރު ލިއްބައިދެއެވެ. ވިދާޅުވިއެވެ: ރަސޫލުﷲ صلى الله عليه وسلم ޙަދީޘް ކުރެއްވިއެވެ. ((يُوشِكُ أَنْ يَمْلَأَ اللَّهُ عَزَّ وَجَلَّ أَيْدِيَكُمْ مِنَ الْعَجَمِ، ثُمَّ يَكُوْن أُسْدًا لَا يَفِرُّونَ، فَيقْتلُونَ مُقَاتِلَتَكُمْ، وَيَأْكُلُونَ فَيْئَكُم)) މާނައީ: “ޢަޖަމީންގެ މީހުން ތަކުންނާގެން ތިޔަބައިމީހުންގެ އަތްތައް ﷲ عز وجل ފުރައިލެއްވުން ގާތްވެއްޖެއެވެ. އެއަށްފަހު ފިލައިގެން އެއަށްފަހު ފިލައިގެން ނުދާނޭފަދަ ސިންގާތަކެއް ފަދައިން އެއުރެން ވާނެއެވެ. ތިޔަބައިމީހުންގެ ލަޝްކަރު ޤަތުލުކޮށް ތިޔަބައިމީހުންގެ ހަނގުރާމައިގެ މުދާތައް ވެސް ކާލާނެތެވެ.”\nއަދި އަބޫ ހުރައިރާ رضي الله عنه ގެ އަރިހުން ރިވާވެގެން ވެއެވެ. ރަސޫލުﷲ صلى الله عليه وسلم ޙަދީޘް ކުރެއްވިއެވެ. ((يُوشِكُ أَنْ ،يَكْثُرَ فِيكُمْ مِنَ الْعَجَمِ أُسْدٌ لَا يَفِرُّونَ، فَيَقْتُلُونَ مَقَاتِلَكُمْ، وَيَأْكُلُونَ فَيْئَكُمْ)) މާނައީ: “ތިޔަބައިމީހުންގެ ތެރޭގައި ޢަޖަމީން ގިނަވެ ފިލައިނުދާ ސިންގާތަކެއްފަދައިން ވާނެއެވެ. ފަހެ ތިޔަބައިމީހުންގެ ލަޝްކަރު މަރައި އަދި ތިޔަބައިމީހުންގެ މުދާތައް ކާނެއެވެ.”\nމިހެންކަމުން، ޢަޖަމީންނާ ހަނގުރާމަ ކުރެވުން ވަނީ ޤިޔާމަތްވުމުގެ ޢަލާމާތްތަކުގެ ތެރެއިންނެވެ.\n (العَجَم): [އެއީ] ޢަރަބީންގެ އިދިކޮޅެވެ. (އެބަހީ ޢަރަބީ ނޫން މީހުންނެވެ.) އެބަހުގެ މުފްރަދަކީ عَجَمِيّ އެވެ. عَرَبِي ގެ ޖަމްޢު عَرَب އަށް ވާފަދައިންނެވެ.\nބައްލަވާ: ((لسان العرب)) (12 / 385 – 386).\n (خُوْز): މިޤައުމަކީ ޚޫޒިސްތާނެވެ. މިޤައުމަށް الخُوْز ވެސް ކިޔެއެވެ. އެއީ ޢިރާޤުގެ ޢަޖަމީންގެ ތެރޭވާ އަހްވާޒުންގެ ޤައުމެވެ. އަދި ޚޫޒީންނަކީ ޢަޖަމީންގެ ބައެއް ކަމުގައި ބުނެވެއެވެ.\nބައްލަވާ: ((معجم البلدان)) (2 / 404)، و ((فتح الباري)) (6 / 607).\n (كَرمَان): ކާފުގައި އަބަފިލި އަދި އިބިފިލި ޖަހައިގެންވެސް ކިޔައެވެ. މަޝްހޫރީ އަބަފިއްޔެވެ. އެއީ ރަށްތަކަކާއި އަވަށްތަކެއްވާ މަޝްހޫރު، ބިޔަ ޤައުމެކެވެ. ހުޅަނގު ބިތުން އެތަނުގެ ހުދޫދު ފެށެނީ ފާރިސްކަރަ އިންނެވެ. އަދި އުތުރުން ޚުރާސާންއާ ހަމައިންނެވެ. ދެކުނުގައިވަނީ ފާރިސީންގެ ކަނޑެވެ.\nޔާޤޫތު ވިދާޅުވިއެވެ: “އެތާނގެ އަހުލުންނީ أَهْل السنَّة والجَمَاعَة ގެ ބައެކެވެ. މުސްލިމުން އެތަން ފަތަޙަ ކުރުމުން ހެޔޮކަމާއި ސުލްޙަމަސަލަސްކަން އެތަނަށް ވެރިވިއެވެ.”\nބައްލަވާ: ((معجم البلدان)) (4 / 454).\n ((صحيح البخاري))، كتاب المناقب، باب علامات النبوة، (6 / 604 – مع الفتح).\n [ބައްލަވާ:] ((فتح الباري)) (6 / 607).\n ((مسند أحمد)) (5 / 11 – بهامشة منتخب الكنز).\nقال الهيثمي: ((رواه أحمد والبزار والطبراني، ورجال أحمد رجال الصحيح)). ((مجمع الزوائد)) (7 / 310).\n رواه الطبراني، ورجاله رجال الصحيح. ((مجمع الزوائد)) (7 / 311).


Dhulhaheyo sihhathuge 38 vana Rajje ah!\nރާއްޖެ އަކީ 38 ވަނައަށް އެންމެ ސިއްހަތު ރަނގަޅު ގައުމު!\nދުނިޔޭގެ އެންމެ ސިއްހަތު ރަނގަޅު ގައުމުތަކުގެ ތެރެއިން 38 ވަނައިގައި ރާއްޖެ ހިމެނިއްޖެ އެވެ.\nދުނިޔޭގެ ސިއްހަތާބެހޭ ޖަމިއްޔާ އާއި، އދ. ގެ އިތުރުން ވޯލްޑް ބޭންކުން ލިބެންހުރި މައުލޫމާތުތަކުގެ މައްޗަށް ބިނާކޮށް ބްލޫމްބާގުން ތައްޔާރުކުރި ލިސްޓެއް އެކުލަވާލާފައިވަނީ ދުނިޔޭގައި އެންމެ ގިނަ ދުވަހު ދިރި އުޅޭނީ ނުވަތަ ލައިފް އެކްސްޕެކްޓަންސީ ގެ އިތުރުން ދުންފަތާއި ފަލަވުމާއި ދެކޮޅަށް ކުރެވޭ މަސައްކަތްތަކަށް ބަލައިގެންނެވެ.\nމީގެ ދެ އަހަރު ކުރިން އެކުލަވާލި ލިސްޓަށް ބަލާއިރު، ރާއްޖެ ވަނީ ތިން ދަރަޖަ ކުރިއަށް ޖެހިފައި އެވެ. އެ ލިސްޓުގެ އެންމެ ކުރީގައި އޮތް އިޓަލީ ވައްޓާލުމަށްފަހު، ދުނިޔޭގެ އެންމެ ސިއްހަތު ރަނގަޅު ގައުމުގެ ލަގަބު ހޯދާފައިވަނީ ސްޕެއިނުންނެވެ. ތިން ވަނާގައި އޮތީ އައިސްލޭންޑެވެ.\nބްލޫމްބާގުން އެ ލިސްޓު އެކުލަވާލާފައިވަނީ 60 އަށް ވުރެ މަތިން ހެލްތު ސްކޯ ލިބުނު ގައުމުތައް އެކަންޏެވެ. ރާއްޖޭގެ ހެލްތު ސްކޯއަށް 75.37 ލިބިފައިވާއިރު، އެ ލިސްޓުގައި މި ސަރަހައްދުގެ އިތުރު އެއްވެސް ގައުމެއް ހިމެނިފައެއްނުވެ އެވެ.\nދުނިޔޭގެ ދެވަނައަށް އެންމެ ބޮޑު ބާރު، ޗައިނާ ވެސް އޮތީ ރާއްޖެއަށް ވުރެ ފަހަތުގައި، 52 ވަނައިގަ އެވެ.\nމަރު ޑަބްލިޔޫއެޗްއޯ މިނިސްޓްރީ އޮފް ހެލްތު


Fenboduvefai Oi Magegai Ambulance Ah Than Dheki Mi Kujaa Ah Thaureef - Vaguthu\nފެން ބޮޑުވެފައި އޮތް މަގެެއްގައި އެންބިއުލަންސް އަށް ތަން ދެއްކި މި ކުއްޖާއަށް ތައުރީފް\nއިންޑިއާއަށް މިހާރު ކުރަމުންދާ ވިއްސާރާގައި ގިނަ ސްޓޭޓްތަކުގައި ވަނީ ވަރަށް ބޮޑަށް ފެންބޮޑުވެ އާންމު ދިރިއުޅުމަށް އުނދަގޫވެފައެވެ.\nއެގޮތުން ވިއްސާރައިގެ ސަބަބުން އިންޑިއާގެ ރައިޗަލް ޑިސްޓްރިކްޓްގައި ފެންބޮޑުވެފައި އޮތް މަގެއްގެ މަތިން ހުރަސް ނުކުރެވި އޮތް އެންބިއުލާންސް އަކަށް އުމުރުން 12 އަހަރުގެ ކުޑަ ކުއްޖެއް ތަން ދައްކަައި އެހީވާ މަންޒަރު ފެންނަ ވީޑިއޯއެއް މިހާރުވަނީ މީސް މީޑިއާގައި އާންމުވެފައެވެ.\nހަ ކުޑަ ކުދިންނާއި މަރުވެފައި އޮތް އަންހެނެއްގެ ހަށިގަނޑު ހިފައިގެން ދަތުރު ކުރި މި އެންބިއުލާންސް މަގު މެދަށް ހުއްޓަން ޖެހުނީ މަގުގެ ބޮޑު ބައި ފެނު އަޑީގައި އޮތުމުން މަގު ފާހަގަ ކުރަން ދަތިވުމުންނެވެ. އެ އެމްބިއުލާންސްގެ ޑްރައިވަރަށް އެހީވެދިނީ މި ކުއްޖާއެވެ.\nވެންކަޓޭޝް ނަމަކަށް ކިޔާ މި ކުއްޖާ ކޮށްދިން ކަންތައްތަކަށް ގިނަ ބަޔަކު ދަނީ މީސްމީޑިއާގައި ތައުރީފް ކުރަމުންނެވެ. އަދި ދެއްކި ނަމޫނާއަށް އެވޯޑެއް ދިނުމަށް ވެސް ބައެއް މީހުން ދަނީ ގޮވާލަމުންނެވެ.\nއިންޑިއާގެ އެކި ހިސާބުތަކަށް މިހާރު ކުރަމުންދާ މޫސުމީ ގަދަ ވިއްސާރައިގައި 200 އަށް ވުރެ ގިނަ މީހުންގެ ފުރާނަ ގެއްލިފައިވާކަމަށް އިންޑިއާގެ ކަމާ ބެހޭ ފަރާތްތަކުން ބުނެއެވެ.\nއިންޑިއާއަށް ހުޅަނގު މޫސުން ކުރިމަތި ވަނީ ކޮންމެ އަހަރެއްގެ ވެސް ޖޫން މަހާ ސެޕްޓެމްބަރު މަހާ ދެމެދުގައި ކަމަށްވާއިރު، މި ދުވަސްވަރަކީ ފެންބޮޑުވުމާއި އެކަމާ ގުޅުންހުރި އެކި ހާދިސާތަކުގައި ގިނަ ބައެއްގެ ފުރާނަ ގެއްލެމުންދާ ދުވަސްވަރެކެވެ.\nއިންޑިއާގެ މޫސުމާ ބެހޭ އިދާރާތަކުން ބުނެފައިވާ ގޮތުން ކުރިއަށް އޮށް3ދުވަހުވެސް މޫސުން ގޯސްވި ނަމަވެސް ބޯކޮށް ވާރޭ ވެހޭނެކަމަކަށް ބެލެވެއެވެ.


Dho?! iPhone charger abadhu halaaku vanee dho?\nއައިފޯން ޗާޖަރު އަބަދު ހަލާކުވަނީ ދޯ؟\nއައިފޯން ބޭނުންކުރާ މީހުނަށް އެންމެ ގިނައިން މަލާމަތް ރައްދުވާ އެއް ކަމަކީ އައިފޯންގެ ޗާޖިން ކޭބަލް އަވަސް އަވަހަށް ހަލާކުވުމެވެ. ބައެއް މީހުން މަހަކު އެއް ފަހަރު އަދި ދެ ފަހަރު ވެސް އާ ޗާޖިން ކޭބަލެއް ގަންނަން ޖެހެ އެވެ. އެހާ މޮޅު ފޯނެއްގެ ޗާޖިން ކޭބަލަށް މިހެން މި ވަނީ ކީއްވެގެންބާ އެވެ؟\nގިނަ މީހުނަށް ހަމަ ވާގޮތަކީ ޗާޖަރު ރަނގަޅަށް ނުބެލެހެއްޓެނީ އެވެ. ގިނަ ފަހަރަށް ހަލާކު ވަނީ ޗާޖަރުގެ ކޮޅު ފޯނަށް ޖެހުމަށް ފަހު، އަބަދު ކޭބަލް ބަނޑިކުރަން ހަދައިގެން އޭގެ ކޮޅުން ބުރިވާތީ އެވެ. މިހެން ވުމުގެ ފުރުސަތު ބޮޑުވަނީ ޗާޖަށް ޖެހުމަށް ފަހު ވެސް ފޯނާ ކުޅޭތީ އެވެ.\nކޮންމެ ވައްތަރެއްގެ ޗާޖަރެއް ނަމަވެސް، އޭގެ ކޭބަލް އެކި ގޮތްގޮތަށް ބަނޑިކުރާ ނަމަ އަވަހަށް ހަލާކުވުމުގެ ފުރުސަތު ބޮޑުވެ އެވެ. އެކަމަކު އެންޑްރޮއިޑް ފޯނުތަކާ ހިލާފަށް އައިފޯންގެ ކޭބަލް ހެދުމަށް ބޭނުންކޮށްފައި ހުންނަ މެޓީރިއަލް އަކީ ވެސް ވަރަށް ސޮފްޓް މެޓީރިއަލްއަކަށް ވުމުން ފަސޭހައިން ހަލާކުވުމުގެ ފުރުސަތު އޮވެ އެވެ.\nވިސްނާލަންވީ ބައެއް ކަންކަން\n- ކޭބަލް ބޮނޑިކޮށްގެން ނުގެންގުޅުން\n- ކޭބަލަށް ބާރުލައިފައި ނުދެމުން\n- ޗާޖް ކުރުމަށް ފަހު ސްވިޗް އޮފް ކުރުން\n- ޗާޖް ކުރުމަށް ފަހު ސޮކެޓުން ނައްޓާލައިފައި ބޭއްވުން\n- ތެތް ތަނެއްގައި ކޭބަލް ނުބާއްވާ\n- ގަންނަނީ އޮރިޖިނަލް ކޭބަލްތޯ ޗެކްކުރުން\nމިވެސް ކޭބަލް ސަލާމަތްކުރެވިދާނެ ގޮތެއް\nފަސޭހައިން ޗާޖިން ކޭބަލް ހަލާކުވިޔަ ނުދިނުމަށް ބޭނުންކުރެވިދާނެ ވަރަށް އަގުހެޔޮ ޕްރޮޑަކްޓުތައް މިހާރު އެބަހުއްޓެވެ. އޭގެން އެކައްޗަކީ ކޭބަލް ވިންޑާ އެވެ. މިއަށް ކޭބަލް އޮޅާލައިފައި ބޭއްވިދާނެ އެވެ. ރައްކާތެރި ގޮތުގައި ކޭބަލް ގެންގުޅުމަށް މިއީ ރަނގަޅު އެއްޗެކެވެ.\nޗާޖިން ކޭބަލް ލައިން ސޭވާ؛ މީގެ އެކި ޑިޒައިންތަކުގެ އެއްޗެހި ހުރޭ.\nއައިފޯންގެ ޗާޖަރު ކޮޅު އަބަދު ބިންދައިގެން ދާ ނަމަ އެތަނަށް ލައްވަން ޗާޖިން ލައިން ސޭވާއެއް ވެސް ހޯދިދާނެ އެވެ. މާ ބޮޑު ހަރަދެއް ނުކޮށް ހައްލެއް ހޯދަން ބޭނުން ނަމަ ކޭބަލްގެ ކޮޅުގައި ޓޭޕް ވެސް އޮޅިދާނެ އެވެ.


Kulhudhuffushi Public works,council aa havaalu kohffi\nކުޅުދުއްފުށީ ޕަބްލިކް ވޯކްސް --\nހައުންސިންގ މިނިސްޓްރީގެ ދަށުގައި އޮތް ކުޅުދުއްފުށީ ޕަބުލިކް ވޯކްސް އޮފީސް ކުޅުދުއްފުށީ ކައުންސިލާ ހަވާލުކޮށްފި އެވެ. ކައުންސިލްގެ ދަށަށް ޕަބުލިކް ވޯކްސް މިއަދު ބަދަލުކޮށްފައިވާއިރު އެތަނުގެ ހިންގުމަށް މިސަރުކާރުން ވަނީ ބޭފުޅަކު ހަމަޖައްސާފަ އެވެ.\nއެންމެ ފުރަތަމަވެސް ޕަބުލިކް ވޯކްސް އޮތީ ކުޅުދުއްފުށީ ކައުންސިލްގެ ބެލުމުގެ ދަށުގައި އެވެ. ނަމަވެސް ރައީސް ވަހީދުގެ ވެރިކަމުގެ ކައުންސިލުން ނަގައި އެތަން ހައުންސިންގ މިނިސްޓްރީ ދަށަށް ބަދަލުކުރި އެވެ.\nކުޅުދުއްފުށީ ޕަބުލިކް ވޯކްސް ކައުންސިލްގެ ދަށަށް ބަދަލުކުރުމުން ކައުންސިލަށް ހިދުމަތްދިނުމުގައި އެތަކެއް ފަސޭހަތަކެއް ލިބިގެންދާނެ އެވެ.\nކުޅުދުއްފުށީ ކައުންސިލްގެ ރައީސް އަބުދުލް ލަތީފް ހަސަން ވިދާޅުވީ ޕަބުލިކް ވޯކްސް، ކައުންސިލްގެ ދަށަށް ބަދަލުކުރުމުން ރައްޔިތުންނަށް ހިދުމަތް ފޯރުކޮށްދިނުމުގައި އެތަކެއް ލުއި ފަސޭހަތަކެއް ލިބި ކައުންސިލް ބާރުވެރިވެގެންދާނެ ކަމަށެވެ.\n"ޕަބުލިކް ވޯކްސްގެ ދާއިރާގެ ކަންކަން ނުވެގެން ރައްޔިތުން ޝަކުވާ މިކުރަނީ ކައުންސިލަށް. އެކަމަކު އެކަންކަން ކުރުމުގެ ބާރެއް ނޯވޭ ކައުންސިލަކު. ކައުންސިލުން އަނެއްކާ މިޖެހެނީ ޕަބުލިކް ވޯކްސްގައި އެދިގެން އެކަމެއް ކުރަން." ލަތީފް ވިދާޅުވި އެވެ.\nއެގޮތަށް އެދިގެން ކުރާއިރު ގިނަ ކަންކަން ކޮށްފަ ހުންނަނީ ކައުންސިލުން ބޭނުންވާ ގޮތަކަށް ނޫން ކަމަށާއި އަނެއްކާވެސް އާންމުގެ ޝަކުވާ ބޮޑުވާ ކަމަށެވެ. އެކަމަކު ކައުންސިލްގެ ދަށަށް ޕަބުލިކް ވޯކްސް އައުމުން އެފަދަ ކަންކަން ހައްލުވެގެންދާނެ ކަމަށް އޭނާ ފާހަގަކުރެއްވި އެވެ. ލަތީފް ވިދާޅުވީ ޕަބުލިކް ވޯކްސްއާއެކު އެތަނުގެ ހަރަދުތައް ހިންގުމަށް5ލައްކަ ރުފިޔާވެސް ކައުންސިލަށް ސަރުކާރުން ފޯރުކޮށްދީފައިވާކަމަށެވެ.\nކުޅުދުއްފުށީގައި ހުންނަ ޕަބުލިކް ވޯކްސް ސައިޓް މަސައްކަތްތައް ކުރަނީ ހަމައެކަނި ކުޅުދުއްފުއްޓަކު އެކަންޏެއް ނޫނެވެ. ބޮޑުތިލަދުންމަތީގެ އެހެން ރަށްރަށުގައި ކުރާ ތަފާތު އެކި މަސައްކަތްތައް ކުރުމަށްވެސް މުވައްޒަފުންނާއެކު ވެހިކަލުތައް ގެންދެ އެވެ.\nއެކަމަކު ރައީސް ޔާމީންގެ ވެރިކަމުގައި އެ ވެހިކަލުތައް ކައިރި ދެ ރަށަކަށް ގެންގޮސް ވަނީ ބަހައްޓާފަ އެވެ. ބޭނުންނުކޮށް ބަހައްޓާފައި ހުރުމުން އެ ވެހިކަލުތައް ވަނީ ހަލާކުވާން ފަށާފަ އެވެ. އޭގެ ތެރޭގައު ދެ ބޮޑު ލޮރީ އާއި ކޮމްޕެކްޓަރަކާއި އަދި ހެވީ ދެ ވެހިކަލު ހިމެނެ އެވެ. ކޭއޯއަށް އެނގިފައިވާގޮތުގައި އެ ވެހިކަލުތައް ކުޅުދުއްފުއްޓަށް ނުގެނެވިގެން އުޅެނީ އެމްޑީޕީގެ ނުފޫޒުގަދަ މެމްބަރެއްގެ ސަބަބުންނެވެ.


ވަކިތާރީޚެއްޖެހީ ވަގުންތަކެއް ޤާނޫނަށް ފިލަން: ޑރ. ޚަލީލް – Nilandhe\nކޮރަޕްޝަންގެ މައްސަލަތަކާއި ގޮތް ނޭނގޭ މަރުތަކުގެ ހަގީގަތް ހޯދުމަށް އުފެއްދި ދެ ކޮމިޝަންގެ ބޭނުމަކީ ސިޔާސީ ވަކި ބޭނުންތަކެއް ހާސިލް ކުރުން ކަމަށާއި އެ ބިލްގައި ވަކިތާރީޚުތަކެއްޖެހީ ވަގުންތަކެއް ޤާނޫނުތަކަށް ފިލާނެގޮތް ހޯދުންކަމަށް ވިދާޅުވެ، ނިލަންދޫ ދާއިރާގެ މެންބަރު ޑރ. ޢަބުދުﷲ ޚަލީލް މިއަދު ސަރުކާޜަށް ފާޑު ވިދާޅުވެއްޖެ އެވެ.\n“ދައުލަތުގެ ފައިސާ އާއި މުދަލަށް ހިޔާނާތްތެރިވުމުގެ މައްސަލަތަކާއި ގޮތް ނޭނގޭ މަރުގެ މައްސަލަތައް ބެލުމުގެ ބިލް” އަށް ބަހުސްކުރައްވަމުން ނިލަންދޫ ދާއިރާގެ މެމްބަރު ޑރ. އަބްދުﷲ ޚަލީލް ވިދާޅުވީ ބިލަށް ބަލާއިރު، ފެންނަނީ ވަކި މަގްސަދެއް ހާސިލް ކުރުމުގެ ބޭނުމުގައި ހުށަހެޅި ބިލެއްގެ ގޮތުގައިކަމަށެވެ. ބިލުގައި ޖަހާފައި އޮތް ތާރީހަކީ އެކަމުގެ ވަރަށް ބޮޑު ހެއްކެއް ކަމަށް ވެސް ހަލީލް ވިދާޅުވި އެވެ.\nޚަލީލް ވިދާޅުވީ ކުއްލިއަކަށް މަޖިލީހަށް ބިލެއް ވައްދައިގެން ކުރަން އުޅެނީ ކީއްތޯ އުފެދޭ ސުވާލަށް ޖަވާބު ދޭން ޖެހޭ ކަމަށެވެ. ދެ މަސް ދުވަހުގެ ތެރޭގައި ޝަރީއަތް ހިންގައި ޖަލަށް ލެވޭ ގޮތަށް ބިލް ބައްޓަންކޮށްފައި އޮތީ، އަންނަ އަހަރު މާޗު މަހު އޮންނަ މަޖިލީހުގެ އިންތިހާބުގައި ވާދަ ކުރައްވަން ނިންމެވި ހަރުދަނާ ޝަހްސިއްޔަތުތަކަކަށް އަދަބު ދިނުމުގެ މަގްސަދުގައި ކަމަށް އަޑު އިވިވަޑައިގެންފައިވާ ކަމަށް ވިދާޅުވި އެވެ.\n“އަނިޔާވެރިކަން ނުގެންނާނެ ކަމަށް ބުނެ، ކޮރަޕްޝަން ނުހިންގާނެ ކަމަށް ބުނެ އައި ކަމަށް ބުނާ ސަރުކާރުން އިންތިހާ އަށް އަނިޔާވެރިކަން އިސް ކުރާ މަންޒަރު ފެންނަނީ. ފެނިގެން މި ދަނީ މިހާރު އޮތް އިދިކޮޅު ފަރާތްތަކުގެ އަޑު ފަނޑުކޮށްލުމަށް ކުރާ މަސައްކަތުގެ ފެށުން” ހަލީލް ވިދާޅުވި އެވެ.\nޚަލީލް ވިދާޅުވީ 2012 ވަނަ އަހަރުގެ ކުރިން، ވެސް އެތައް ބަޔަކު މަރާލާފައިވާ އިރު، އެ މީހުންގެ މަރުގެ މައްސަލަތައް ވެސް ތަހުގީގުކޮށް، ޒިންމާވާން ޖެހޭ މީހުންނާ ދޭތެރޭ ފިޔަވަޅު އަޅަން ޖެހޭ ކަމަށެވެ. އެހެންވެ، ބިލް ފާސް ކުރާ އިރު، މިހާރު އޮތް ތާރީޚު ބަދަލު ކުރަން ޖެހޭ ކަމަށް އޭނާ ވިދާޅުވި އެވެ.\nމީގެ އިތުރުންވެސް، ހަލީލް ވިދާޅުވީ ބިލަކީ އުފެދުމުގައި ވެސް ގާނޫނު އަސާސީއާ ހިލާފު ބިލެއް ކަމަށެވެ. އަދި ބިލު މަޖިލީހަށް ބަލައިގަނެވިގެން ވެސް ނުވާނެ ކަމަށާއި އެގޮތަށް ވަކި ބަޔަކަށް އަމާޒުކޮށް ތާރީހުތަަކެއް ކަނޑަނޭޅޭނެ ކަމަށް ހަލީލް ވިދާޅުވި އެވެ.